cyanic-selkie/wikianc huggingface dataset:
യൂറിപ്പിഡിസ്
ഹെക്യൂബാ
ഈ നാടകത്തിന്റെ പശ്ചാത്തലം ട്രോജൻ യുദ്ധത്തിന്റെ സമാപ്തിക്കുശേഷമാണ്. യുദ്ധത്തിൽ കൊല്ലപ്പെട്ട ട്രോയിയിലെ രാജാവ് പ്രയമിന്റെ വിധവയാണ് ഹെക്യൂബാ. ട്രോയിയുടെ ഒരു സ്വർണ്ണനിധി പ്രയാമിന്റെ സുഹൃത്തും ത്രേസിലെ രാജാവുമായ പോളിംനെസ്റ്ററുടെ സൂക്ഷത്തിന് ഏല്പിക്കാനായി, തന്റെ ഏറ്റവും ഇളയ മകൻ പോളിഡോറസിനെ അയാളുടെ അടുത്തേയ്ക്ക് ഹെക്യൂബാ അയക്കുന്നു. നിധി സ്വന്തമാക്കാനാഗ്രഹിച്ച പോളിംനെസ്റ്റർ പോളിഡോറസിനെ കൊന്ന് അവന്റെ ജഡം കടലിൽ എറിയുന്നു. തീരത്തു വന്നടിഞ്ഞ ജഡം ഹെക്യൂബയുടെ അടുത്തു കൊണ്ടുവരപ്പെടുന്നു. അതേസമയം തന്നെ, യുദ്ധത്തിൽ മരിച്ച യവനവീരനായ അക്കിലിസിന്റെ പ്രേതം, വിജയികളായ യവനരുടെ കപ്പലുകൾക്ക് നാട്ടിലേക്കുള്ള മടക്കയാത്രയ്ക്കു വേണ്ടിയിരുന്ന കാറ്റു തടയുന്നു. പ്രയാമിന്റെ പെണ്മക്കളിൽ ഏറ്റവും അഴകുള്ളവളായ പോളിക്സേനയെ തനിക്കു ബലിയായി കിട്ടണം എന്നായിരുന്നു അക്കിലിന്റെ ആവശ്യം. ഹെക്യൂബയുടെ പക്കൽ നിന്ന് പെൺകുട്ടിയെ പിടിച്ചുകൊണ്ടു പോകാൻ ഗ്രീക്കുകാരുടെ സന്ദേശവാഹകൻ താൽത്തിബിയസ് എത്തുന്നു. അടുത്തദിവസം വരെ ട്രോയിയിലെ രാജ്ഞിയായിരുന്ന ഹെക്യൂബായുടെ പരിതാപാവസ്ഥ കണ്ട സന്ദേശവാഹകൻ, പരമ്പരാഗതമായ ദൈവവിശ്വാസത്തെ ഇങ്ങനെ ചോദ്യം ചെയ്യുന്നു:-
സൂയെസ്, നീ മനുഷ്യരെ നോക്കിക്കണുന്നുവെന്നാണോ ഞാൻ കരുതേണ്ടത്?
അതോ മനുഷ്യരുടെയിടയിൽ എല്ലാക്കാര്യങ്ങളും അകസ്മികതകളുടെ നിയന്ത്രണത്തിലായിരിക്കെ,
ദൈവങ്ങളുടെ ഒരു ജാതി ഉണ്ടെന്ന അന്ധവിശ്വാസം ഞങ്ങൾ വെറുതേ വച്ചുപുലർത്തുന്നതു മാത്രമോ?
ട്രോയിയിലെ സ്ത്രീകൾ
ട്രോയിയിലെ രാജവനിതകൾ, യുദ്ധത്തിൽ കൊല്ലപ്പെട്ട ഉറ്റവരുടെ ജഡങ്ങൾക്കിടയിലൂടെ വിജയികളുടെ വെപ്പാട്ടികളാകാനുള്ള വിധിയിലേക്കു നീങ്ങുന്നതാണ് ഇതിൽ ചിത്രീകരിച്ചിരിക്കുന്നത്. ട്രോയിയിലെ പ്രയാം രാജാവിന്റെ വിധവ ഹെക്യൂബ, മകൾ കസാന്ദ്ര, പ്രയാമിന്റെ മകൻ ഹെക്ടറുടെ വിധവ അൻഡ്രോമക്ക്, എന്നിവരെല്ലാം കരുണാർദ്രമായ ഈ കഥയിൽ പ്രത്യക്ഷപ്പെടുന്നു. നാടകത്തിന്റെ തുടക്കത്തിൽ ഹെക്ടറുടെ മകൻ അസ്ട്യാനക്സിനെ അമ്മയുടെ കയ്യിൽ കാണാം. ആ ശിശു വളർന്ന് തങ്ങളോട് പ്രതികാരം ചെയ്യുമെന്നു ഭയന്ന ഗ്രീക്കുകർ, കഥ പുരോഗമിക്കുമ്പോൾ അവനെ കൊല്ലുന്നു. അതിനകം അവന്റെ അമ്മയെ കയറ്റിയ കപ്പൽ വിട്ടുപോയിരുന്നതിനാൽ, അച്ഛന്റെ പടച്ചട്ടയിൽ പൊതിഞ്ഞുകിട്ടിയ കൊച്ചുമകന്റെ മൃതദേഹം സംസ്കരിക്കുന്നതു മുത്തച്ഛി ഹെക്യൂബായുടെ ചുമതലയായി.
ഇലക്ട്രാ
ആഗമെമ്നന്റെ മകൾ ഇലക്ട്രായും അവളുടെ സഹോദരൻ ഓറെസ്റ്റസും, അവരുടെ പിതാവിന്റെ കൊലയ്ക്ക് ഉത്തരവാദിയായ അമ്മ ക്ലൈറ്റംനേസ്ട്രയേയും കാമുകൻ ഏജിസ്തസിനേയും വധിക്കുന്നതാണ് ഇതിലെ കഥ. ഇലക്ട്രായെ അമ്മ ഒരു ഗ്രാമീണനു വിവാഹം ചെയ്തു കൊടുത്തിരിക്കുന്നതായാണ് യൂറിപ്പിഡിസ് ചിത്രീകരിക്കുന്നത്. അമ്മയെ വധിക്കാൻ സഹോദരനെ പ്രേരിപ്പിക്കുന്ന ഇലക്ട്രായുടെ കഥ മറ്റു നാടകകൃത്തുക്കളും കൈകാര്യം ചെയ്തിട്ടുള്ളതാണെങ്കിലും അമ്മയോടുള്ള അവളുടെ മനോഭാവത്തെ മനശാസ്ത്രദൃഷ്ട്യാ അപഗ്രഥിക്കുന്നത് യൂറിപ്പിഡിസാണ്. മാതൃഹത്യയുടെ കുറ്റബോധത്തിൽ ഞെട്ടി നിൽക്കുന്ന ഓറെസ്റ്റസിനെ അവതരിപ്പിച്ചാണ് നാടകം സമാപിക്കുന്നത്.
ഇഫിജെനിയ തൗറിസിൽ
ട്രോജൻ യുദ്ധത്തിനു മുൻപ് ആർട്ടെമിസ് ദേവിയ്ക്കു ബലികൊടുക്കപ്പെട്ടതായി പറയപ്പെട്ട രാജകുമാരി ഇഫിജെനിയായുടെ കഥയുടെ മറ്റൊരു ഭാഷ്യമാണ് ഈ നാടകം. ബലിയുടെ അഗ്നിയിൽ നിന്ന് ദേവി അവളെ രക്ഷപെടുത്തിയിരുന്നെന്ന സങ്കല്പത്തിലാണ് ഈ കഥയുടെ അടിസ്ഥാനം. അവൾക്കു പകരം ഒരു മാനിനെ ബലിയായി സ്വീകരിച്ച ദേവി അവളെ, ക്രീമിയയിലെ തൗറി ജനതകൾക്കിടയിലുള്ള തന്റെ ക്ഷേത്രത്തിലെ പൂജാരിണിയാക്കി. തങ്ങൾക്കിടയിൽ എത്തിച്ചേരുന്ന വിദേശികളെ ദേവിക്കു ബലിയർപ്പിക്കുക തൗറികളുടെ പതിവായിരുന്നു. ആ ചടങ്ങിന്റെ ചുമതല വഹിച്ച് അവൾ 18 വർഷം ചെലവിട്ടു കഴിഞ്ഞപ്പോൾ, അവളുടെ സഹോദരൻ ഓറസ്റ്റസ് അവിടെയെത്തുന്നു. ക്രീമിയയിലുള്ള ആർട്ടെമിസിന്റെ വിശുദ്ധവിഗ്രഹം ഗ്രീസിലെത്തിച്ചാൽ മാതൃഹത്യയിൽ നിന്നുള്ള മനസ്താപം മാറി ശാന്തി കിട്ടുമെന്ന അപ്പോളോ ദേവന്റെ വാക്കു കേട്ട് എത്തിയതായിരുന്നു അവൻ. അവിടെ തൗറികൾ ബലിക്കായി പിടികൂടിയ സഹോദരനെ ഇഫിജെനിയ രക്ഷപെടുത്തുകയും അവരൊരുമിച്ച് ദേവീവിഗ്രഹവുമായി ഗ്രീസിലേക്കു മടങ്ങുകയും ചെയ്യുന്നു.
പ്രവാസം, മരണം
ഡയോണിഷ്യയിലെ നാടകമത്സരങ്ങളിൽ പലവട്ടം പങ്കെടുത്ത യൂറിപ്പിഡിസ് ജീവിതകാലത്ത് സമ്മാനിതനായത് നാലുവട്ടം മാത്രമായിരുന്നു. ദൈവദൂഷണങ്ങൾ നിറഞ്ഞ അദ്ദേഹത്തിന്റെ സൃഷ്ടികൾക്ക് സമ്മാനം നൽകുക വിധികർത്താക്കൾക്ക് എളുപ്പമായിരുന്നില്ല. താരതമ്യേന ഏകാന്തപഥികനായിരുന്ന അദ്ദേഹത്തിന് ധാരാളം ശത്രുക്കളുമുണ്ടായിരുന്നു. ഹാസ്യനാടകകൃത്തായ അരിസ്റ്റോഫെനസ് തന്റെ നാടകങ്ങളിൽ അദ്ദേഹത്തെ നിരന്തരം ആക്രമിച്ചു. യൂറിപ്പിഡിസിനെ ശിക്ഷിക്കാനായി എതിരാളികൾ നിയമനടപടിക്കൊരുങ്ങിയെങ്കിലും അവ പരാജയപ്പെട്ടു. പെലൊപ്പൊന്നേഷ്യൻ യുദ്ധത്തിന്റെ നടുവിൽ, "ട്രോയിയിലെ സ്ത്രീകൾ" എന്ന യുദ്ധവിരുദ്ധനാടകം പ്രസിദ്ധീകരിച്ചതോടെ ആഥൻസിൽ അദ്ദേഹത്തിനു ശത്രുക്കൾ മാത്രമായി. നഗരത്തിൽ നിറഞ്ഞിരുന്ന യുദ്ധഭ്രാന്തിൽ പങ്കുചേരാതിരുന്നതിന് ഭാര്യ പോലും അദ്ദേഹത്തെ എതിർത്തു എന്നു പറയപ്പെടുന്നു. ഒടുവിൽ ക്രി.മു. 408-ൽ 72 വയസ്സുള്ളപ്പോൾ, ഏറെ വ്യക്തമല്ലാത്ത സാഹചര്യങ്ങളിൽ യൂറിപ്പിഡിസിനു ആഥൻസ് വിട്ടുപോകേണ്ടി വന്നു. മാസിഡോണിയയിലെ അർക്കലാവോസ് രാജാവ് അദ്ദേഹത്തെ തന്റെ രാജ്യത്തേയ്ക്കു ക്ഷണിച്ചു. ക്ഷണം സ്വീകരിച്ച് മാസിഡോണിയയിൽ താമസിക്കുമ്പോൾ എഴുതിയവയാണ് അദ്ദേഹത്തിന്റെ "ഇഫിജെനിയ ഓളിസിൽ", "ബാക്കേ"-(The Bacchae) എന്നീ നാടകങ്ങൾ. വീഞ്ഞിന്റെ ദേവനായ ഡയോനിഷ്യസിനെ ലക്ഷ്യമാക്കിയുള്ള ഉന്മാത്താരാധനയുമായി ബന്ധപ്പെട്ട കഥയാണ് "ബാക്കേ". ഈ നാടകങ്ങൾ യൂറിപ്പിഡിസിന്റെ മരണശേഷം അദ്ദേഹത്തിന്റെ മക്കളിലൊരാൾ ഡയോണിഷ്യയിലെ മത്സരത്തിൽ അവതരിപ്പിക്കുകയും സമ്മാനിതമാവുകയും ചെയ്തു.
മാസിഡോണിയയിലെത്തി പതിനെട്ടു മാസത്തിനകം യൂറിപ്പിഡിസ് മരിച്ചു. വനത്തിൽ ഉലാത്താൻ പോയ അദ്ദേഹത്തെ അർക്കലാവോസിന്റെ വേട്ടനായ്ക്കൾ അബദ്ധത്തിൽ ആക്രമിച്ചതിനെ തുടർന്നാണ് മരണം നടന്നതെന്ന് പറയപ്പെടുന്നു.
വിലയിരുത്തൽ
ജീവിതകാലത്ത് നിശിതമായ എതിർപ്പുകൾ നേരിട്ട യൂറിപ്പിഡിസ് മരണശേഷം ആഥൻസുകാർക്ക് സ്വീകാര്യനായി. പിൽക്കാലനൂറ്റണ്ടുകളിൽ അവർ അദ്ദേഹത്തിന്റെ നിലപാടുകളെ അംഗീകരിച്ചു. യൂറിപ്പിഡിസിന്റെ എതിർപ്പിനെ അവഗണിച്ച് സിസിലിയിലെ സൈറാക്കൂസ് ആക്രമിക്കാൻ പോയ ആഥൻസിന്റെ നാവിക ദൗത്യത്തിന്റെ പരാജയത്തിൽ തടവിലായ സൈനികർക്ക് സിസിലിയിലെ ഖനികളിൽ അടിമവേല ചെയ്യേണ്ടി വന്നെങ്കിലും, യൂറിപ്പിഡിസിന്റെ നാടകഭാഗങ്ങൾ ഓർമ്മയിൽ നിന്നു ചൊല്ലാൻ കഴിഞ്ഞവർ മോചിപ്പിക്കപ്പെട്ടെന്ന് പ്ലൂട്ടാർക്ക് പറയുന്നു. യൂറിപ്പിഡിസിനു ശേഷം ലോകത്തൊരിടത്തും അദ്ദേഹത്തിന്റെ ചെരുപ്പെടുക്കാൻ അർഹതയുള്ളൊരു നാടകകൃത്ത് ഉണ്ടായിട്ടില്ലെന്ന് 18-19 നൂറ്റണ്ടുകളിലെ ജർമ്മൻ സാഹിത്യകാരൻ ഗൈഥേ അഭിപ്രായപ്പെട്ടിട്ടുണ്ട്. ഇറ്റാലിയൻ കവി ഡാന്റെയുടെ ഡിവൈൻ കോമഡിയിൽ യൂറിപ്പിഡിസ് പരാമർശിക്കപ്പെടുന്നുണ്ട്. മൂന്നു ഗ്രീക്കു ദുരന്തനാടകകൃത്തുക്കളിൽ യൂറിപ്പിഡിസ് മാത്രമാണ് 'കോമഡി'-യിൽ പ്രത്യക്ഷപ്പെടുന്നത്.
പടവലപ്പുഴു
പച്ചക്കറി വിളവിനെ ആക്രമിക്കുന്ന ഒരു കീടമാണ് പടവലപ്പുഴു
അക്രമണം
പുഴുക്കൾ ഇലകൾ തിന്നും ,കായ്കൾ തുരന്നും നാശം ചെയ്യുന്നു. ഇലകളുടെ അടിഭാഗത്തെ ഞരമ്പുകൾ പ്രത്യേക രീതിയിൽ മുറിച്ചു വെച്ചിരിക്കുന്നത് കാണാം.
നിയന്ത്രണം
പച്ചക്കറിവിളകൾ ഫീൽഡ് ഗൈഡ്
രാസകീട നിയന്ത്രണം
ഫ്ലുബെൻഡ്യമൈഡ് 2.5 ഗ്രാം അല്ലെങ്കിൽ ക്ലോറാൻട്രാനിളിപ്രോൾ 3 മി.ലി. 1 0 ലി. വെള്ളത്തിൽ ചേർത്തു തളിക്കുക
അവലംബം
വർഗ്ഗം:കീടങ്ങൾ
എഡിത് വാർട്ടൺ
എഡിത് വാർട്ടൺ (/ˈiːdɪθ ˈwɔːrtən/; എഡിത് ന്യൂബോൾഡ് ജോനെസ് എന്ന പേരിൽ ജനിച്ച പുലിറ്റസർ പ്രൈസ് ജേതാവായ അമേരിക്കൻ നോവലിസ്റ്റും ചെറുകഥാകൃത്തും ആലേഖനകലാകാരിയുമായിരുന്നു. (ജീവിതകാലം:ജനുവരി 24, 1862 – ആഗസ്റ്റ് 11, 1937) 1927, 1928, 1930 വർഷങ്ങളില്‌‌‌‍‌‌‌ നോബല്‌‌‌‌ സമ്മാനത്തിനു പരിഗണിക്കപ്പെട്ടിരുന്നു.   എഡിത് വാർട്ടൺ അമേരിക്കയിലെ ഉയർന്ന വർഗ്ഗക്കാരുടെ ജീവിത്തെക്കുറിച്ചുള്ള തന്റെ ആന്തരികവീക്ഷണം നർമ്മരസം കലർത്തി തന്റെ രചനകളിലൂടെ അവതരിപ്പിച്ചിരുന്നു.
നോവലുകളും നോവലൈറ്റുകളും
1. False Dawn 2. The Old Maid 3. The Spark 4. New Year's Day'' 1924
അവലംബം
വർഗ്ഗം:പുലിറ്റ്സർ പുരസ്കാര ജേതാക്കൾ വർഗ്ഗം:അമേരിക്കൻ നോവലെഴുത്തുകാർ വർഗ്ഗം:ജനുവരി 24-ന് ജനിച്ചവർ വർഗ്ഗം:1862-ൽ ജനിച്ചവർ വർഗ്ഗം:ഓഗസ്റ്റ് 11-ന് മരിച്ചവർ വർഗ്ഗം:1937-ൽ മരിച്ചവർ
എലൻ ഡിജെനറസ്
ഒരു അമേരിക്കൻ കൊമേഡിയനും നടിയും ടെലിവിഷൻ അവതാരികയും നിർമാതാവുമാണ് എലൻ ഡിജെനറസ്. ഓസ്ക്കാർ, ഗ്രാമി, പ്രൈം ടൈം എമ്മി എന്നീ അവാർഡ് ദാന ചടങ്ങുകളിൽ അവതാരകയായിട്ടുണ്ട്. ഫൈൻഡിംഗ് നീമോ, ഫൈൻഡിംഗ് ഡോറി എന്നീ അനിമേഷൻ ചിത്രങ്ങളിൽ ഡോറി എന്ന കഥാപാത്രത്തിന് ശബ്ദം നൽകി. അമേരിക്കൻ ഐഡൽ എന്ന റിയാലിറ്റി ഷോയുടെ 9-ആം സീസണിൽ വിധികർത്താവായിരുന്നിട്ടുണ്ട്.
ആദ്യകാല ജീവിതം
ബെറ്റി ഡിജെനറസ് – എലിയറ്റ് ഡിജെനറസ് ദമ്പതികളുടെ മകളായി ലൂസിയാനയിലെ മെറ്റൈറീയിൽ ജനിച്ചു. 1974-ൽ എലന്റെ മാതാപിതാക്കൾ ബന്ധം വേർപെടുത്തി. വൈകാതെ രണ്ടാമത് വിവാഹിതയായ മാതാവിനൊത്ത് എലൻ റ്റെക്സാസിലെ അറ്റ്ലാന്റയിലേക്ക് താമസം മാറി. മേയ് 1976-ൽ അറ്റ്ലാന്റ ഹൈസ്കൂളിൽ നിന്നും പഠിച്ചിറങ്ങിയ എലൻ ന്യൂ ഓർലിയൻസ് യൂണിവേഴ്സിറ്റിയിൽ കമ്മ്യൂണിക്കേഷൻ പഠനത്തിന് ചേർന്നു. ഒരു സെമസ്റ്ററിനു ശേഷം സ്കൂൾ വിട്ട എലൻ ക്ലർക്ക്, പെയിന്റർ, സൂപ്പർ മാർക്കറ്റ് ജീവനക്കാരി, ഭക്ഷണശാലയിലെ സപ്ലൈയർ തുടങ്ങി ഒട്ടനവധി മേഖലകളിൽ പ്രവർത്തിച്ചു. ഇക്കാലത്തെ വൈവിധ്യമാർന്ന അനുഭവങ്ങൾ എലന്റെ ഹാസ്യാവതരണങ്ങളിൽ പലപ്പോഴും സഹായകമായി.
സ്റ്റാൻഡ് അപ്പ് കോമഡി
ചെറിയ ക്ലബ്ബുകളിലും കോഫീഹൗസുകളിലും സ്റ്റാൻഡ് അപ്പ് കോമഡി അവതരിപ്പിച്ചായിരുന്നു എലെന്റെ തുടക്കം. 1981-ൽ ന്യൂ ഓർലിയൻസിലെ ക്ലൈഡ്സ് കോമഡി ക്ലബ്ബിലെ പ്രധാന അവതാരകയായി. വൂഡി അലെൻ, സ്റ്റീവ് മാർട്ടിൻ എന്നിവരായിരുന്നു അക്കാലത്ത് തന്റെ പ്രചോദനം എന്ന് എലൻ പ്രസ്താവിച്ചിട്ടുണ്ട്. വൈകാതെ രാജ്യവ്യാപകമായി സഞ്ചരിച്ച് ഹാസ്യാവതരണങ്ങൾ ചെയ്തു തുടങ്ങി. 1982-ൽ ഷോ ടൈം എന്ന ടെലിവിഷൻ ചാനൽ അവരെ ‘ഫണിയസ്റ്റ് പെഴ്സൺ ഓഫ് അമേരിക്ക’ എന്ന ബഹുമതി നൽകി ആദരിച്ചു.
ടെലിവിഷനിൽ
ഓപ്പൺ ഹൗസ് എന്ന ടിവി പരമ്പരയിലൂടെയായിരുന്നു ടെലിവിഷനിലെ തുടക്കം. തുടർന്ന് ‘എലൻ’ എന്ന ഹാസ്യപരമ്പരയിൽ എലൻ മോർഗാൻ എന്ന കഥാപാത്രമായി ഏറെ ജനപ്രീതി നേടി. 1997-ൽ ഓപ്രാ വിൻഫ്രീ ഷോയിൽ അതിഥിയായി എത്തിയ ഡിജെനറസ് താൻ ഒരു സ്വവർഗ്ഗാനുരാഗിയാണെന്ന് ആദ്യമായി തുറന്നു പറഞ്ഞു.ഇതേ സമയത്ത് ഒരു എപ്പിസോഡിൽ ‘എലൻ’ എന്ന കഥാപാത്രവും തന്റെ സ്വവർഗ്ഗാനുരാഗം തുറന്നു പറഞ്ഞതോടെ ജനപ്രീതിയിൽ എലൻ ഏറെ മുന്നിലെത്തി .അടുത്ത സീസണോടെ ജനപ്രീതി കുറഞ്ഞ ഈ പരമ്പര നിർത്തലാക്കുകയും എലൻ സ്റ്റാൻഡ് അപ്പ് കോമഡിയിലേക്ക് മടങ്ങുകയും ചെയ്തു.
2001-ൽ ‘ദി എലൻ ഷോ’ എന്ന പരമ്പരയുമായി സി.ബി.എസ് ചാനലിൽ മടങ്ങിയെത്തിയെങ്കിലും മോശപ്പെട്ട റേറ്റിങ്ങ് മൂലം ആ പരിപാടി റദ്ദാക്കപ്പെട്ടു. എന്നാൽ 2003-ൽ ‘എലൻ- ദി എലൻ ഡിജനറസ് ഷോ’ എന്ന ടോക്ക് ഷോയിലൂടെആവർ ശക്തമായ തിരിച്ചുവരവ് നടത്തി. നിരൂപകപ്രശംസയും വൻ ജനപ്രീതിയും നേടിയ ഈ പരമ്പരയുടെ ആദ്യ മൂന്ന് സീസണുകളിൽ തന്നെ 15 എമ്മി അവാർഡുകൾ അവർ നേടി.
അവതാരക
അവാർഡ് ചടങ്ങുകളുടെ മികച്ച അവതാരക എന്ന നിലയ്ക്കും എലൻ പേരെടുത്തു. 1996-97 വർഷങ്ങളിലെ ഗ്രാമി അവാർഡ് അവതാരകയായിരുന്നു. 2001-ലും 2015-ലും പ്രൈം ടൈം എമ്മി അവാർഡ് ചടങ്ങിൽ അവതാരകയായി. 2007-ലും 2014-ലും ഓസ്ക്കാർ അവാർഡ് അവതരിപ്പിച്ചു.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:1958-ൽ ജനിച്ചവർ
ശ്രീരംഗപട്ടണം ഉടമ്പടി
മൂന്നാം ആംഗ്ലോ-മൈസൂർ യുദ്ധം അവസാനിപ്പിച്ചുകൊണ്ട് 1792 മാർച്ച് 18 -ന് ബ്രിട്ടീഷ് ഈസ്റ്റ് ഇന്ത്യ കമ്പനിക്ക് വേണ്ടി കോൺവാലിസ് പ്രഭു, ഹൈദരാബാദ് നിസ്സാമിന്റെ പ്രതിനിധിയും, മറാട്ട സാമ്രാജ്യവും, മൈസൂർ ഭരണാധികാരിയായ ടിപ്പു സുൽത്താനും കൂടി ഒപ്പുവച്ച ഒരു കരാറാണ് ശ്രീരംഗപട്ടണം ഉടമ്പടി (Treaty of Seringapatam).
പശ്ചാത്തലം
ഈസ്റ്റ് ഇന്ത്യ കമ്പനിയുടെ കൂട്ടാളിയായ തിരുവിതാംകൂറിനെ മൈസൂർ രാജ്യത്തിന്റെ ഭരണാധിപനായ ടിപ്പു സുൽത്താൻ 1789 അവസാനം ആക്രമിക്കുന്നതോടെ തുടങ്ങിയ രണ്ടുവർഷത്തോളം നീണ്ട യുദ്ധത്തിനൊടുവിൽ മറാട്ട സാമ്രാജ്യത്തിന്റെയും ഹൈദരാബാദ് രാജ്യത്തിന്റെയും സഹായത്തോടെ കമ്പനിയുടെ സേനയെ നയിച്ച കോൺവാലിസ് പ്രഭു, 1792 ഫെബ്രുവരിയിൽ മൈസൂർ തലസ്ഥാനമായ ശ്രീരംഗപട്ടണത്തിന് ഉപരോധം ഏർപ്പെടുത്തി. എല്ലാവർക്കും ഭീമമായ നാശം ഉണ്ടാക്കാൻ പോന്ന രീതിയിൽ എല്ലാവശത്തുനിന്നും കൂട്ടായി ആക്രമണത്തിനു മുതിരാതെ കോൺവാലിസ് ടിപ്പുവുമായി ചർച്ച നടത്തി പ്രശ്നം തീർക്കാൻ ശ്രമിച്ചു. ഇതിന്റെ ഫലമായി മാർച്ച് 18 -ന് ഒരു ഉടമ്പടി ഒപ്പുവച്ചു.
മൈസൂരിന്റെ ഭീഷണി തടയുന്നതും ഹൈദരാബാദും മറാട്ടയും തമ്മിൽ പ്രശ്നങ്ങൾ ഒഴിവാക്കുന്നതും ഉൾപ്പെടെ വ്യാപകമായ ഒരു സമാധാന ഉടമ്പടി ഉണ്ടാക്കണമെന്നായിരുന്നു കോൺവാലിസിന്റെ ഉദ്ദ്യേശം. എന്നാൽ അത്തരം കാര്യങ്ങൾ കരാറിൽ ഉൾപ്പെടുത്തുന്നതിനെ മറാട്ട എതിർത്തു.
വ്യവസ്ഥകൾ
ഉടമ്പടിയിലെ വ്യവസ്ഥകൾ പ്രകാരം മൈസൂരിന് തങ്ങളുടെ കൈവശമുള്ള ഭൂമിയുടെ പകുതിയോളം മറുപക്ഷത്തിനു വിട്ടുനൽകേണ്ടി വന്നു. തുംഗഭദ്ര നദിയോളം വരുന്ന പ്രദേശങ്ങൾ പേഷ്വയ്ക്കും കൃഷ്ണ നദിമുതൻ പെണ്ണാർ നദിവരെയും പെണ്ണാറിന്റെ തെക്കേ തീരത്തുള്ള കടപ്പയിലെയും ഗണ്ടിക്കോട്ടയിലെ കോട്ടകളും നിസാമിനും ലഭിച്ചു. കമ്പനിക്ക് മൈസൂരിന്റെ കയ്യിലുള്ള, തിരുവിതാംകൂർ മുതൽ കാളി നദി വരെയുള്ള പ്രദേശങ്ങളും ബാരാമഹൽ ജില്ലയും ഡിണ്ടിഗൽ ജില്ലയും ലഭിച്ചു. കൂർഗ് രാജാവിന് മൈസൂർ സ്വാതന്ത്ര്യവും നൽകി, എങ്കിലും യഥാർത്ഥത്തിൽ കൂർഗ് കമ്പനിയുടെ ഒരു സാമന്തരാജ്യം ആയിമാറുകയായിരുന്നു എങ്കിലും.
കരാർ വ്യവസ്ഥകൾ പാലിക്കുന്നുണ്ടെന്ന് ഉറപ്പുവരുത്താനായി അതുതീരുന്നതുവരെ ടിപ്പുവിന് തന്റെ മൂന്നു ആൺമക്കളിൽ രണ്ടുപേരെയും യുദ്ധത്തടവുകാരായി കമ്പനിക്ക് വിട്ടുനൽകേണ്ടി വന്നു.
അവലംബം
വർഗ്ഗം:കേരളചരിത്രം വർഗ്ഗം:ഇന്ത്യയിൽ നടന്ന യുദ്ധങ്ങൾ വർഗ്ഗം:കേരളത്തിൽ നടന്ന യുദ്ധങ്ങൾ വർഗ്ഗം:കേരളത്തിലേക്കുള്ള മൈസൂരിന്റെ കടന്നുകയറ്റം വർഗ്ഗം:മൈസൂർ ഉൾപ്പെട്ട യുദ്ധങ്ങൾ
മഹൈൽ മൌണ്ടൻസ് ദേശീയോദ്യാനം
മഹൈൽ മൌണ്ടൻസ് ദേശീയോദ്യാനം ടാൻസാനിയയിലെ കിഗോമ മേഖല യിലെ ടാൻഗനിയിക്ക തടാക തീരത്തു സ്ഥിതിചെയ്യുന്ന ഒരു ദേശായോദ്യാനമാണ്.
ഈ ദേശീയോദ്യാനത്തിൻറെ അതിരുകൾക്കകത്ത് സ്ഥിതി ചെയ്യുന്ന മഹൈൽ മലനിരകളുടെ പേരിൽനിന്നാണ് ഉദ്യാനത്തിന് ഈ പേരു ലഭിക്കുന്നത്. ഈ ദേശീയോദ്യാനം നിരവധി അസാധാരണമായ പ്രത്യേകതകൾ ഉള്ളതാണ്. ആദ്യത്തെ പ്രത്യേകത, രാജ്യത്ത് ചിമ്പാൻസി കൾക്കായുള്ള രണ്ട് സംരക്ഷിത മേഖലകളിൽ ഒന്നാണ് ഈ ദേശീയോദ്യാനം. (രണ്ടാമത്തേത് ഗവേഷകനായ ജെയിൻ ഗുഡോളിനാൽ പ്രശസ്തമാക്കപ്പെട്ട തൊട്ടടുത്തുതന്നെയുള്ള ഗോംബെ സ്ട്രീം ദേശീയോദ്യാനമാണ്).
മഹൈൽ മൗണ്ടൻസ് ദേശീയോദ്യാനത്തിലാണ് അറിയപ്പെടുന്നവയിൽ ഏറ്റവും കൂടുതൽ ചിമ്പാൻസികളുടെ അംഗസംഖ്യയുള്ളത്. ദേശീയോദ്യാനത്തിൻറെ വലിപ്പവും വിദൂരസ്ഥമായ ഇതിൻറെ കിടപ്പും ചിമ്പാൻസികളുടെ അംഗസംഖ്യ വർദ്ധിക്കുന്നതിനു പര്യാപ്തമായ സാഹചര്യങ്ങളാണ്.
അവലംബം
വർഗ്ഗം:ടാൻസാനിയയിലെ ദേശീയോദ്യാനങ്ങൾ
റിക്കി കെജ്
2015-ൽ, 57-ാമത് വാർഷിക ഗ്രാമി അവാർഡുകളിൽ വിൻഡ്സ് ഓഫ് സംസാര എന്ന ആൽബത്തിന് അദ്ദേഹം ഗ്രാമി നേടി. അദ്ദേഹത്തിന്റെ 14-ാമത്തെ സ്റ്റുഡിയോ ആൽബം പ്രൊജക്റ്റ്, 2014 ഓഗസ്റ്റിൽ യു.എസ്. ബിൽബോർഡ് ന്യൂ ഏജ് ആൽബങ്ങളുടെ ചാർട്ടിൽ ഒന്നാം സ്ഥാനത്തെത്തി, ഇന്ത്യൻ വംശജനായ ഒരാൾക്ക് ഈ നേട്ടം കരസ്ഥമാക്കുന്നത് ആദ്യമാണ്. 2014 ജൂലൈ മാസത്തിൽ സോൺ മ്യൂസിക് റിപ്പോർട്ടർ ടോപ്പ് 100 റേഡിയോ എയർപ്ലേ ചാർട്ടിൽ ഈ ആൽബം ഒന്നാം സ്ഥാനത്തെത്തി. 2016-ൽ ഗ്രാമി അവാർഡ് നേടിയ ഗ്രേസ് എന്ന ആൽബത്തിൽ കെജ് കീബോർഡുകൾ വായിച്ചു, 2016 ഗ്രാമി നോമിനേറ്റഡ് ആൽബമായ ലവ് ലാംഗ്വേജിൽ അദ്ദേഹം ഒരു ഗാനം ക്രമീകരിക്കുകയും രചിക്കുകയും ചെയ്തു, കൂടാതെ 2015 ഗ്രാമി നോമിനേറ്റഡ് ആൽബമായ അയഹുവാസ്ക ഡ്രീംസിൽ കീബോർഡുകൾ ക്രമീകരിക്കുകയും അവതരിപ്പിക്കുകയും ചെയ്തു.
അദ്ദേഹത്തിന്റെ ആൽബമായ ശാന്തി സംസാര വേൾഡ് മ്യൂസിക് ഫോർ എൻവയോൺമെന്റൽ കോൺഷ്യസ്നെസ് 2015 നവംബർ 30 ന് ഇന്ത്യൻ പ്രധാനമന്ത്രി നരേന്ദ്ര മോദിയും ഫ്രഞ്ച് പ്രസിഡന്റ് ഫ്രാങ്കോയിസ് ഹോളണ്ടും ചേർന്ന് 2015 ഐക്യരാഷ്ട്ര കാലാവസ്ഥാ വ്യതിയാന സമ്മേളനത്തിൽ പുറത്തിറക്കി. ആരംഭിച്ചതിന് ശേഷമുള്ള മാസങ്ങളിൽ, റിപ്പബ്ലിക് ഓഫ് കിരിബത്തിയിൽ ഉൾപ്പെടെ, പരിസ്ഥിതിയെക്കുറിച്ചും പരിസ്ഥിതി സംരക്ഷണത്തെക്കുറിച്ചും കെജ് വ്യാപകമായി സംസാരിച്ചു, അവിടെ അദ്ദേഹം മൂന്ന് തവണ മുൻ പ്രസിഡന്റ് അനോട്ട് ടോങ്ങുമായി അഭിമുഖം നടത്തുകയും സംഗീതം സൃഷ്ടിക്കുകയും ചെയ്തു. റേഡിയോ, ടെലിവിഷൻ ജിംഗിളുകൾക്കായി 3,500-ലധികം പ്ലെയ്‌സ്‌മെന്റുകൾ കെജിന് ലഭിച്ചു. 2011 ഫെബ്രുവരി ന് ധാക്കയിൽ നടന്ന 2011 ക്രിക്കറ്റ് ലോകകപ്പ് ഉദ്ഘാടന ചടങ്ങിന് അദ്ദേഹം സംഗീതം നൽകി. 2016 ഏപ്രിൽ 26-ന്, കെജ് ഇന്ത്യയിലെ ജയ്പൂരിലേക്ക് പോയി, അവിടെ സേവ് ദി ചിൽഡ്രന്റെ പുതിയ ആഗോള കാമ്പെയ്‌നായ എവരി ലാസ്റ്റ് ചൈൽഡിന്റെ ഗുഡ്‌വിൽ അംബാസഡറായി അദ്ദേഹത്തെ തിരഞ്ഞെടുത്തു. 2016 ജൂലൈ 18-ന്, ന്യൂയോർക്കിലെ യുഎൻ ആസ്ഥാനത്ത്, ആഗോള മാനുഷിക കലാകാരൻ എന്ന നിലയിൽ അദ്ദേഹത്തിന് എക്‌സലൻസ് ആൻഡ് ലീഡർഷിപ്പ് അവാർഡ് ലഭിച്ചു, കൂടാതെ ഐക്യരാഷ്ട്രസഭയുടെ ജനറൽ അസംബ്ലി ഹാളിൽ ശാന്തി സംസാരത്തിന്റെ ഭാഗങ്ങൾ തത്സമയം അവതരിപ്പിച്ചു. ഐക്യരാഷ്ട്ര പൊതുസഭയിലെ തന്റെ പ്രകടനം കെജ് ഇങ്ങനെ ഉപസംഹരിച്ചു, "കാലാവസ്ഥാ വ്യതിയാനം യഥാർത്ഥമാണ്.. കാലാവസ്ഥാ വ്യതിയാനം മനുഷ്യ പ്രേരിതമാണ്. കാലാവസ്ഥാ വ്യതിയാനം നമ്മെയെല്ലാം ബാധിക്കുന്നു.. നമ്മുടെ പ്രവർത്തനങ്ങൾ ലോകത്തിന്റെ മറുവശത്തുള്ള രാജ്യങ്ങളെ ബാധിക്കുന്നു."
2020-ൽ, കെജ് തന്റെ സംഗീതം, ജീവിതശൈലി, പ്രവർത്തനം എന്നിവയിലൂടെ നമ്മുടെ ഗ്രഹത്തെ മെച്ചപ്പെടുത്താൻ തന്റെ കഴിവ് ഉപയോഗിച്ചതിന്റെ പേരിൽ GQ ഹീറോസിൽ ഫീച്ചർ ചെയ്യപ്പെട്ടു. ഒരു സംഗീതജ്ഞനെന്ന നിലയിലുള്ള അദ്ദേഹത്തിന്റെ ജീവിതവും യാത്രയും ഇപ്പോൾ ഐസിഎസ്ഇ സിലബസ് ഇംഗ്ലീഷ് പാഠപുസ്തകങ്ങളുടെ ഭാഗമായി ഇന്ത്യയിലെ ഏഴാം ക്ലാസ് കുട്ടികളെ പഠിപ്പിക്കുന്നു. നാഷണൽ ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് സ്റ്റഡീസിലെ (ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ) പ്രൊഫസർ കൂടിയാണ് കെജ്.
ആദ്യകാല ജീവിതവും വിദ്യാഭ്യാസവും
1981 ഓഗസ്റ്റ് 5 ന് നോർത്ത് കരോലിനയിലാണ് റിക്കി കെജ് ജനിച്ചത്. പകുതി പഞ്ചാബി, പകുതി മാർവാരി ആയ കെജ് എട്ട് വയസ്സുള്ളപ്പോൾ ഇന്ത്യയിലെ ബാംഗ്ലൂരിലേക്ക് താമസം മാറ്റി. ബാംഗ്ലൂരിലെ ബിഷപ്പ് കോട്ടൺ ബോയ്സ് സ്കൂളിൽ സ്കൂൾ വിദ്യാഭ്യാസവും തുടർന്ന് ബാംഗ്ലൂരിലെ ഓക്സ്ഫോർഡ് ഡെന്റൽ കോളേജിൽ നിന്ന് ദന്തചികിത്സ ബിരുദവും പൂർത്തിയാക്കി. ദന്തചികിത്സയാണ് പഠിച്ചതെങ്കിലും അദ്ദേഹംആ രംഗത്ത് തുടരുന്നതിന് പകരം സംഗീതത്തിൽ ഒരു കരിയർ തിരഞ്ഞെടുത്തു.
യൂണിവേഴ്സിറ്റിയിൽ പഠിക്കുമ്പോൾ അദ്ദേഹം ഒരു പുരോഗമന റോക്ക് ബാൻഡിൽ ചേർന്നു. അത് തനിക്ക് സംഗീതത്തോട് നല്ല അടിത്തറയും എക്സ്പോഷറും നൽകിയെന്ന് അദ്ദേഹം പറയുന്നു. തന്റെ മകന്റെ കലാപരമായ ജീനുകൾ അഭിനേതാവും ഒളിമ്പിക് സൈക്ലിസ്റ്റും സ്വാതന്ത്ര്യ സമര സേനാനിയുമായ ജാനകി ദാസിൽ നിന്ന് പാരമ്പര്യമായി ലഭിച്ചതാണെന്ന് കെജിന്റെ അമ്മ പമ്മി കെജ് നേരത്തെ ഒരു അഭിമുഖത്തിൽ അഭിപ്രായപ്പെട്ടിരുന്നു. കെജ് തന്റെ ദന്തചികിത്സാ ബിരുദത്തെ ഒരു ഇതര തൊഴിൽ ഓപ്ഷനായി കാണുന്നില്ല. എല്ലാ തൊഴിലിലും ഉയർച്ച താഴ്ചകൾ ഉണ്ടെന്നും ഒരു ബാക്കപ്പ് കരിയറിന്റെ യഥാർത്ഥ ആവശ്യമില്ലെന്നും അദ്ദേഹം കുറിക്കുന്നു. സംഗീത ജീവിതം പിന്തുടരാനുള്ള തന്റെ തീരുമാനം മാതാപിതാക്കൾക്ക് അംഗീകരിക്കാൻ എളുപ്പമല്ലെന്ന് അദ്ദേഹം വെളിപ്പെടുത്തി.
ശാന്തി ഓർക്കസ്ട്ര
കെജ് 17 സ്റ്റുഡിയോ ആൽബങ്ങൾ പുറത്തിറക്കിയിട്ടുണ്ട്, അവയിൽ ഭൂരിഭാഗവും മാതൃരാജ്യമായ ഇന്ത്യയിൽ അല്ല, യുഎസിൽ പുറത്തിറക്കിയവയാണ്. ഇന്ത്യയിലെ മോശം സംഗീതസംസ്കാരവും രാജ്യത്തെ ഹിന്ദി ചലച്ചിത്ര സംഗീത വ്യവസായത്തിന്റെ പ്രബലമായ സാന്നിധ്യവുമാണ് ഇതിന് കാരണമെന്ന് അദ്ദേഹം അഭിപ്രായപ്പെട്ടു. കെജിന്റെ 13-ാമത്തെ സ്റ്റുഡിയോ ആൽബമായ ശാന്തി ഓർക്കസ്ട്ര 2013 ജൂലൈ -ന് പുറത്തിറങ്ങി. ഈ ആൽബം 2013 നവംബറിൽ ZMR ടോപ്പ് 100 റേഡിയോ എയർപ്ലേ ചാർട്ടിൽ 3-ആം സ്ഥാനത്തെത്തി, 2013-ലെ ZMR ടോപ്പ് 100 എയർപ്ലേ ചാർട്ടിൽ 37-ആം സ്ഥാനവും ലഭിച്ചു. ഈ ആൽബം 2013-ലെ ZMR മ്യൂസിക് അവാർഡിന് നാമനിർദ്ദേശം ചെയ്യപ്പെട്ടു കൂടാതെ ആൽബത്തിലെ "ഫോർഎവർ" എന്ന ട്രാക്ക് അതേ വർഷം തന്നെ ഹോളിവുഡ് മ്യൂസിക് ഇൻ മീഡിയ (HMMA) അവാർഡിനും നാമനിർദ്ദേശം ചെയ്യപ്പെട്ടു.
2 യുണൈറ്റ് ആൾ
ഗാസയിലെ ഫലസ്തീനികൾക്കുള്ള അടിയന്തിര മാനുഷിക സഹായം ലക്ഷ്യമിട്ട് പീറ്റർ ഗബ്രിയേലിനൊപ്പം കെജ് 2 യുണൈറ്റ് ഓൾ എന്ന ആൽബം നിർമ്മിച്ചു. ഇംഗ്ലീഷ് റോക്ക് ബാൻഡ് പോലീസിൽ നിന്നുള്ള ഡ്രമ്മർ സ്റ്റുവർട്ട് കോപ്‌ലാൻഡ്, ഇംഗ്ലീഷ് റോക്ക് ബാൻഡ് ഡെഫ് ലെപ്പാർഡിന്റെ ഡ്രമ്മർ റിക്ക് അലൻ, അമേരിക്കൻ റോക്ക് ബാൻഡ് സിസ്റ്റം ഓഫ് എ ഡൗൺ ഫ്രണ്ട്മാൻ സെർജ് ടാങ്കിയൻ, ഗ്രാമി അവാർഡ് നേടിയ ഓപ്പറ ഗായിക സാഷാ കുക്ക് എന്നിവരും ആൽബത്തിൽ സഹകരിച്ചു.
ശാന്തി സംസാര
2015 ഡിസംബർ 23-ന്, ഇന്ത്യയുടെ രാഷ്ട്രപതി പ്രണബ് മുഖർജി പുല്ലാങ്കുഴൽ വിദഗ്ധൻ വൂട്ടർ കെല്ലർമാനും ബിഷപ്പ് കോട്ടൺ ബോയ്സ് സ്കൂളിലെ നൂറിലധികം വിദ്യാർത്ഥികളും ഉൾപ്പെടുന്ന പ്രത്യേക ക്രമീകരണത്തിൽ ശാന്തി സംസാരത്തിലെ ഒരു ഗാനം അവതരിപ്പിക്കാൻ കെജിനെ ക്ഷണിച്ചു. അവിടെ അവരെക്കൂടാതെ നിരവധി സംസ്ഥാന-ദേശീയ ഉദ്യോഗസ്ഥരും 13,000-ത്തോളം ആളുകളും സന്നിഹിതരായിരുന്നു. 2016-ൽ ശാന്തി സംസാരത്തിൽ നിന്നുള്ള "സംസാര" 2015 ഡിസംബറിലെ ലോക സംഗീതത്തിനുള്ള ഗ്ലോബൽ മ്യൂസിക് അവാർഡ് ഗോൾഡ് മെഡൽ - ഇന്ത്യ, കൂടാതെ മികച്ച ഓപ്പൺ/അക്കൗസ്റ്റിക് ഓപ്പൺ വിഭാഗത്തിനുള്ള ഇന്റർനാഷണൽ അക്കോസ്റ്റിക് മ്യൂസിക് അവാർഡുകളും നേടി. കൂടാതെ 2016 മാർച്ച് 1 ന് അദ്ദേഹം ജോൺ ലെനൻ ഗാനരചനാ മത്സരത്തിന്റെ വേൾഡ് മ്യൂസിക് വിഭാഗത്തിൽ 2015-ലെ ഫൈനലിസ്റ്റായി തിരഞ്ഞെടുക്കപ്പെട്ടു.
സഹകരണം
ഭാവിയിൽ ഫാരൽ വില്യംസ്, ഹാൻസ് സിമ്മർ എന്നിവരോടൊപ്പം പ്രവർത്തിക്കാൻ കെജ് താൽപ്പര്യം പ്രകടിപ്പിച്ചു. ഫാരെൽ വളരെ വൈവിധ്യമാർന്ന കലാകാരനാണെന്ന് അദ്ദേഹം കുറിച്ചു, അദ്ദേഹത്തോടൊപ്പം പ്രവർത്തിക്കുന്നത് വളരെ രസകരമാക്കും എന്നും കുറിച്ചു, കൂടാതെ ഹാൻസ് സിമ്മറിന്റെ സിനിമാ രചനകളിൽ ഇന്ത്യൻ ഘടകങ്ങൾ ഉൾപ്പെടുത്താനും അദ്ദേഹം ആഗ്രഹിക്കുന്നു. ഭാവിയിൽ ഇന്ത്യൻ ചലച്ചിത്ര സംഗീത സ്‌കോറിംഗുമായി പ്രവർത്തിക്കാൻ താൽപ്പര്യമില്ലെന്നും അദ്ദേഹം സമ്മതിച്ചിട്ടുണ്ട്, എന്നിരുന്നാലും ബോളിവുഡ് സിനിമകളിൽ തന്റെ നിലവിലുള്ള സംഗീത കാറ്റലോഗ് ഉപയോഗിക്കാൻ അദ്ദേഹം തയ്യാറാണ്, കൂടാതെ സ്‌ക്രിപ്റ്റ് വൈകാരികമായി സ്വാധീനിച്ചാൽ മാത്രമേ ഒരു ബോളിവുഡ് സിനിമയ്‌ക്ക് സംഗീതം നൽകൂ എന്നും പറയുന്നു. അവസരം ലഭിച്ചാൽ കന്നഡ ചലച്ചിത്ര നിർമ്മാതാവ് ഗിരീഷ് കാസറവള്ളിക്കൊപ്പം പ്രവർത്തിക്കാനുള്ള ശക്തമായ താൽപ്പര്യവും കാജ് പ്രകടിപ്പിച്ചു. രാജ്യത്ത് ഗ്രാമി ജേതാക്കൾ ഇല്ലാത്തതിന് ബോളിവുഡിന്റെയും സിനിമാ സംഗീതത്തിന്റെയും ആധിപത്യമാണ് കാരണമെന്ന് റിക്കി പറയുന്നു.
മൈ എർത്ത് സോങ്സ്
2018-ൽ, കെജ്, പരിസ്ഥിതിയെയും സുസ്ഥിരതയെയും കുറിച്ചുള്ള കുട്ടികൾക്കുള്ള സംഗീതം, മൈ എർത്ത് സോംഗ്സ് പുറത്തിറക്കി. ഇത് 27 ഗാനങ്ങളുടെ ഒരു കൂട്ടമാണ്, ഓരോ ഗാനവും ഐക്യരാഷ്ട്രസഭയുടെ സുസ്ഥിര വികസന ലക്ഷ്യത്തെ അടിസ്ഥാനമാക്കിയുള്ളതാണ്. പരിസ്ഥിതി അവബോധം സൃഷ്ടിക്കാനും യുവതലമുറയെ അവരുടെ ജീവിതത്തിലും ചുറ്റുമുള്ള ആളുകളുടെ ജീവിതത്തിലും വ്യക്തമായ പോസിറ്റീവ് സ്വാധീനം ചെലുത്താൻ പ്രചോദിപ്പിക്കാനും ലക്ഷ്യമിടുന്നു. തികച്ചും വാണിജ്യേതര ആവശ്യങ്ങൾക്കായി കെജ് ഈ ഗാനങ്ങൾ പൊതുസഞ്ചയത്തിൽ പുറത്തിറക്കിയത് ശ്രദ്ധേയമാണ്. 2019 മുതൽ ഇംഗ്ലീഷ് ഭാഷാ സ്കൂൾ പാഠപുസ്തകങ്ങളിൽ ഈ ഗാനങ്ങൾ അവതരിപ്പിക്കാൻ കെജ് മാക്മില്ലൻ പബ്ലിഷേഴ്സുമായി ചേർന്നു. ലോകമെമ്പാടുമുള്ള കുട്ടികളിലേക്ക് ഈ ഗാനങ്ങൾ പ്രചരിപ്പിക്കുന്നതിനായി അദ്ദേഹം യുനിസെഫുമായി സഹകരിച്ചു, കൂടാതെ വിവിധ ഇന്ത്യൻ, ആഗോള ഭാഷകളിലേക്ക് അവ വിവർത്തനം ചെയ്യുന്നതിൽ പ്രവർത്തിക്കുന്നു. 2019 മെയ് 2-ന് ജർമ്മനിയിലെ ബോണിൽ നടന്ന യുഎൻ എസ്‌ഡിജി ആക്ഷൻ അവാർഡിൽ മൈ എർത്ത് സോങ്സ് അതിന്റെ വ്യാപനത്തിനും സ്വാധീനത്തിനും ആദരിച്ചു. യുഎൻ എസ്‌ഡിജി ആക്ഷൻ അവാർഡുകൾ മികച്ച നേട്ടങ്ങളും സുസ്ഥിര വികസന ലക്ഷ്യങ്ങളിലെ പ്രവർത്തനം പ്രോത്സാഹിപ്പിക്കുന്നതിനുള്ള നൂതന ശ്രമങ്ങളും അംഗീകരിക്കുന്നു.
പൈറസി വിരുദ്ധ പ്രവർത്തനം
ഇന്ത്യയിൽ ശക്തമായ പൈറസി വിരുദ്ധ നിയമങ്ങൾക്കുവേണ്ടി വാദിക്കുന്ന ആളാണ് കെജ്. ബൗദ്ധിക സ്വത്തവകാശത്തിന്റെ സംരക്ഷണത്തിനായി വളരെ കുറച്ച് മാത്രമേ ചെയ്യുന്നുള്ളൂവെന്നും സംഗീതത്തിന്റെയും സിനിമകളുടെയും നിയമവിരുദ്ധമായ ഡൗൺലോഡ് വ്യാപകമായതോടെ മികച്ച പ്രൊജക്റ്റ് ആർട്ടിസ്റ്റുകളുടെ ആവശ്യം ശക്തമാണെന്നും അദ്ദേഹം പ്രസ്താവിച്ചു.
വിൻഡ്സ് ഓഫ് സംസാര
അദ്ദേഹത്തിന്റെ 14-ാമത്തെ സ്റ്റുഡിയോ ആൽബം ദക്ഷിണാഫ്രിക്കൻ ഫ്ലൂട്ടിസ്റ്റ് വൂട്ടർ കെല്ലർമാനുമായി സഹകരിച്ച് നിർമ്മിച്ചതും ആയ വിൻഡ്‌സ് ഓഫ് സംസാര ആണ്. ഇതിനായി കെജും വൂട്ടർ കെല്ലർമാനും മഹാത്മാഗാന്ധിയെയും നെൽസൺ മണ്ടേലയെയും കൂടുതൽ അറിഞ്ഞു. റോളിംഗ് സ്റ്റോൺ മാസികയ്ക്ക് നൽകിയ അഭിമുഖത്തിൽ, മണ്ടേലയ്ക്ക് ഗാന്ധിജിയോടുള്ള ആരാധനയും ഗാന്ധിജിയുടെ ദക്ഷിണാഫ്രിക്കയിലെ വർഷങ്ങളും കണക്കിലെടുക്കുമ്പോൾ, അത് രസകരമായ ഒരു സാംസ്കാരിക സഹകരണത്തിന് കാരണമാകുമെന്ന് ഇരുവരും വിശ്വസിച്ചിരുന്നുവെന്ന് കെജ് കുറിച്ചു. തുടക്കത്തിൽ റെക്കോർഡുചെയ്‌ത രണ്ട് ഭാഗങ്ങൾ പിന്നീട് നിരവധി റെക്കോർഡിംഗുകളായി പരിണമിച്ചു, ഒടുവിൽ അത് പൂർണ്ണ ആൽബമായി. ആൽബത്തിൽ 50-ഓളം വാദ്യോപകരണങ്ങളും 120 വാദ്യ കലാകരന്മാരും ഉണ്ടായിരുന്നു. ആൽബത്തിന്റെ പേരിലുള്ള 'സംസാരം' എന്നതിന് നമുക്ക് ചുറ്റുമുള്ള ലോകം, നമ്മുടെ ഉള്ളിലെ ലോകം, കുടുംബം, ആദർശങ്ങൾ മുതലായ നിരവധി അർത്ഥങ്ങളുണ്ട്. ആൽബത്തിന്റെ ഓടക്കുഴൽ അടിസ്ഥാനമാക്കിയുള്ള ശൈലി കാരണം വിൻഡ്‌സ് തിരഞ്ഞെടുത്തു. 2014 ഓഗസ്റ്റിൽ യു.എസ്. ബിൽബോർഡ് ന്യൂ ഏജ് ആൽബങ്ങളുടെ ചാർട്ടിൽ ഒന്നാം സ്ഥാനത്തെത്തിയ ആൽബം, ഇന്ത്യൻ വംശജനായ ഒരാളുടെ ആദ്യത്തേതാണ് > കൂടാതെ ഇത് 12 ആഴ്ചകൾ തുടർച്ചയായി ആദ്യ 10-ൽ തുടർന്നു. 2014 ജൂലൈ മാസത്തിൽ സോൺ മ്യൂസിക് റിപ്പോർട്ടർ ടോപ്പ് 100 റേഡിയോ എയർപ്ലേ ചാർട്ടിൽ ഈ ആൽബം ഒന്നാം സ്ഥാനത്തെത്തി, 2014 ലെ ZMR ടോപ്പ് 100 എയർപ്ലേ ചാർട്ടിൽ 3 ആം സ്ഥാനവും നേടി. 2014 ഡിസംബർ 5-ന് കെജിനെയും കെല്ലർമാനെയും മികച്ച ന്യൂ ഏജ് ആൽബം വിഭാഗത്തിൽ ഗ്രാമി അവാർഡിന് നോമിനികളായി പ്രഖ്യാപിച്ചു. ഗ്രാമി ജേതാവായ ജാപ്പനീസ് കലാകാരൻ കിറ്റാരോയുടെ സിംഫണി ലൈവ് ഇൻ ഇസ്താംബൂളായിരുന്നു അവാർഡിനുള്ള ഏറ്റവും ശക്തമായ മത്സരാർത്ഥി, എന്നാൽ ഇരുവരും ഒടുവിൽ 2015 ഫെബ്രുവരി ന് അവാർഡ് നേടി. ഇന്ത്യയിലെ ചലച്ചിത്ര ഇതര സംഗീതസംവിധായകർക്ക് പുരസ്‌കാരം സമർപ്പിക്കുന്നതായി കെജ് പറഞ്ഞു.
ശ്രദ്ധേയമായ തത്സമയ പ്രകടനങ്ങൾ
ന്യൂ ഓർലിയാൻസിൽ നടന്ന 11-ാമത് ZMR വാർഷിക സംഗീത അവാർഡുകളുടെയും ഗാല ആഘോഷത്തിന്റെയും ഭാഗമായി ഒരാഴ്ച നീണ്ടുനിന്ന ആഘോഷങ്ങളിൽ കെജ് ഒരു ഫീച്ചർ ചെയ്ത കലാകാരനായിരുന്നു, കൂടാതെ ZMR മ്യൂസിക് അവാർഡ് കൺസേർട്ടിന്റെ ഭാഗമായും അദ്ദേഹം പരിപാടി അവതരിപ്പിച്ചു.
2015-ൽ പാരീസിൽ നടന്ന ഐക്യരാഷ്ട്രസഭയുടെ കാലാവസ്ഥാ വ്യതിയാന സമ്മേളനമായ COP21-ൽ ശാന്തി സംസാര അവതരിപ്പിച്ചതിന് ശേഷം, 2015 ഡിസംബർ 23-ന് ഇന്ത്യയിലെ ബാംഗ്ലൂരിൽ നടന്ന ഇന്ത്യയിലെ ബാംഗ്ലൂരിലെ ചരിത്രപ്രസിദ്ധമായ ബിഷപ്പ് കോട്ടൺ ബോയ്സ് സ്കൂളിന്റെ സെക്വിസെന്റണിയലിന്റെ ഭാഗമായി ഇന്ത്യൻ രാഷ്ട്രപതി പ്രണബ് മുഖർജിക്ക് വേണ്ടി ഒരു പ്രത്യേക പ്രകടനം നടത്താൻ കെജിനെ ക്ഷണിച്ചു.
2016 ജൂലൈ 8 ന്, പ്രധാനമന്ത്രി നരേന്ദ്ര മോദിയുടെ ദക്ഷിണാഫ്രിക്കൻ സന്ദർശന വേളയിൽ, കെജ് ജോഹന്നാസ്ബർഗിലേക്ക് പോയി, അവിടെ ഇന്ത്യൻ പ്രധാനമന്ത്രിക്ക് വേണ്ടി ഗ്രാമി അവാർഡ് നേടിയ വിൻഡ്‌സ് ഓഫ് സംസാര ആൽബത്തിലെ "മഹാത്മ" വൂട്ടർ കെല്ലർമാനോടൊപ്പം ചേർന്ന് അവതരിപ്പിച്ചു.
2016 ജൂലൈ 17 -ന് യുഎൻ പൊതുസഭയിൽ കെജ് പരിപാടി അവതരിപ്പിച്ചു. അദ്ദേഹത്തോടൊപ്പം ഗായകൻ, പെർഫോമൻസ് ആർട്ടിസ്റ്റ്, കമ്പോസർ, മാനുഷിക പ്രവർത്തകൻ എന്നീ നിലകളിൽ അറിയപ്പെടുന്ന സൂസൻ ഡെയ്ഹിം, സംഗീതസംവിധായകൻ മൾട്ടി-ഇൻസ്ട്രുമെന്റലിസ്റ്റ് എന്നീ നിലകളിൽ പ്രസ്തനായ പ്രേമിക് റസ്സൽ ടബ്സ്, കീബോർഡിസ്റ്റ് ലോണി പാർക്ക് എന്നിവരും ഉണ്ടായിരുന്നു.
2016 ജൂലൈ 23 ന് ബാംഗ്ലൂർ കൊട്ടാരത്തിൽ കെജ് ഗാല ശാന്തി സംസാര ലൈവ് അവതരിപ്പിച്ചു. വിശ്വ മോഹൻ ഭട്ട് ഉൾപ്പെടെ നിരവധി കലാകാരന്മാർ കച്ചേരിയിൽ പങ്കെടുത്തു.
2017 മെയ് 17 ന് അന്നത്തെ യുഎൻ ജനറൽ അസംബ്ലിയുടെ പ്രസിഡന്റായിരുന്ന പീറ്റർ തോംസണിന്റെ വ്യക്തിപരമായ ക്ഷണപ്രകാരം കെജ് രണ്ടാം തവണ യുഎൻ ജനറൽ അസംബ്ലിയിൽ ശാന്തി സംസാര ആൽബത്തിൽ നിന്ന് സംഗീതം അവതരിപ്പിച്ചു.
യുഎൻ വിമനെ സഹായിക്കുന്നതിനായി, ബാല വധുക്കൾ ഇല്ലാതാക്കുന്നതിനായി കേജ്, തന്റെ ശാന്തി സംസാര സംഘത്തോടൊപ്പം, കാനഡയിലെ ലാംഗ്ലിയിൽ പരിപാടി അവതരിപ്പിച്ചു.
2017 ഒക്ടോബർ 6-ന്, ബംഗളൂരുവിലെ ചരിത്രപ്രസിദ്ധമായ വിധാന സൗധയിൽ എട്ട് രാജ്യങ്ങളിൽ നിന്നുള്ള 200-ലധികം സംഗീതജ്ഞരുടെ സംഘത്തോടൊപ്പം കെജ് ഒരു പ്രകടനത്തിന് നേതൃത്വം നൽകി. നിയമസഭാംഗങ്ങൾ, മന്ത്രിമാർ, ഉദ്യോഗസ്ഥർ, സമൂഹത്തിൽ മാറ്റമുണ്ടാക്കുന്നവർ എന്നിവർ പങ്കെടുത്തു. ദ്വീപ് രാഷ്ട്രമായ കിരിബത്തിയുടെ പ്രസിഡന്റ് അനോട്ടെ ടോംഗും അവിടെ സന്നിഹിതനായിരുന്നു. ലോകത്തെ വിവിധ ഭാഗങ്ങളിൽ നിന്നുള്ള സംഗീതജ്ഞരുടെ സംഘത്തോടൊപ്പം ന്യൂയോർക്കിലെ ടൈംസ് സ്ക്വയറിൽ 2018 ലെ റൗണ്ട്ഗ്ലാസ് മ്യൂസിക് അവാർഡിൽ കെജ് പ്രകടനം നടത്തി. ചടങ്ങിൽ റിംഗോ സ്റ്റാർ, ബിടി, റോണി കോക്സ് എന്നിവരെ ആദരിച്ചു. ജൂണിൽ, ആഗോള പരിസ്ഥിതി ദിനാചരണത്തിന്റെ ഭാഗമായി കെജ് ന്യൂഡൽഹിയിൽ രണ്ട് പരിപാടികൾ അവതരിപ്പിച്ചു. ഇന്ത്യൻ പ്രധാനമന്ത്രി നരേന്ദ്ര മോദി, ഇന്ത്യൻ പരിസ്ഥിതി മന്ത്രിമാർ, യുഎൻ പരിസ്ഥിതി പദ്ധതിയുടെ നിലവിലെ എക്‌സിക്യൂട്ടീവ് ഡയറക്ടർ എറിക് സോൾഹൈം, ലോകമെമ്പാടുമുള്ള മറ്റ് ഉന്നത വ്യക്തികൾ എന്നിവരുടെ സ്വകാര്യ സദസ്സിനു വേണ്ടിയായിരുന്നു ആദ്യ പരിപാടി. ചരിത്രപ്രസിദ്ധമായ ഇന്ത്യാ ഗേറ്റിന് മുന്നിൽ ആയിരക്കണക്കിന് ആളുകൾക്ക് ആയി രണ്ടാമത്തെ പരിപാടി അവതരിപ്പിച്ചു.
2018 മെയ് മാസത്തിൽ ഹൗസ് ഓഫ് കോമൺസ് ഓഫ് കാനഡ ആദരിച്ച ശേഷം, സറേയിലെ സൈമൺ ഫ്രേസർ യൂണിവേഴ്സിറ്റിയിലും സറേ ഫ്യൂഷൻ ഫെസ്റ്റിവലിലും റിക്കി 2 പരിപാടികൾ അവതരിപ്പിച്ചു. 2018 ഓഗസ്റ്റിൽ, ഇന്ത്യൻ സ്വാതന്ത്ര്യ ദിനാഘോഷത്തോടനുബന്ധിച്ച് ബോണ്ടഡ് ലേബർ എന്ന ക്രൂരമായ സമ്പ്രദായം ഉയർത്തിക്കാട്ടിക്കൊണ്ട് കെജ് ഇന്റർനാഷണൽ ജസ്റ്റിസ് മിഷനുമായി സഹകരിച്ച് ബംഗളൂരുവിൽ പരിപാടി നടത്തി ബന്ദികളാക്കിയ. ഈ പരിപാടിയിൽ അതിജീവിച്ച നിരവധി ആളുകളുമായി അദ്ദേഹം സംഗീതപരമായി സഹകരിച്ചു. 2018 ഒക്ടോബറിൽ, കെജ് ഇന്ത്യൻ രാഷ്ട്രപതിക്ക് വേണ്ടി പ്രകടനം നടത്തി - ശ്രീ രാം നാഥ് കോവിന്ദ്, ഉത്തർപ്രദേശ് മുഖ്യമന്ത്രി - യോഗി ആദിത്യനാഥ്, ശാസ്ത്ര സാങ്കേതിക മന്ത്രാലയം, പരിസ്ഥിതി, വനം, കാലാവസ്ഥാ വ്യതിയാന മന്ത്രാലയം, ഭൗമ മന്ത്രാലയം എന്നിവയുടെ ചുമതലയുള്ള മന്ത്രി. - ഡോ ഹർഷ് വർദ്ധൻ, കൂടാതെ ഇന്ത്യൻ ഇന്റർനാഷണൽ സയൻസ് ഫെസ്റ്റിവലിന്റെ ഭാഗമായി ഇന്ത്യൻ ഗവൺമെന്റിന്റെ മറ്റ് നിരവധി പ്രമുഖർ സന്നിഹിതരായിരുന്നു.
രാജസ്ഥാനിലെ മൗണ്ട് അബുവിലുള്ള ബ്രഹ്മ കുമാരികളുടെ ആത്മീയ ആസ്ഥാനത്ത് 10,000 ത്തിലധികം ബ്രഹ്മാ കുമാറികൾക്ക് കെജ് പരിപാഇ നടത്തി. ഇതിനെത്തുടർന്ന്, ജവഹർലാൽ നെഹ്‌റു ഇൻഡോർ സ്റ്റേഡിയത്തിൽ വലിയ തോതിലുള്ള പ്രകടനത്തോടെ ചിന്മയ വിദ്യാലയ വിദ്യാഭ്യാസ സ്ഥാപനങ്ങളുടെ 50-ാം വാർഷികം അനുസ്മരിക്കാൻ അദ്ദേഹം ചെന്നൈയിലേക്ക് പോയി. അടുത്ത ആഴ്ച, മൈസൂർ രാജ്ഞിക്കും 20,000-ത്തിലധികം ആളുകൾക്കും അവരുടെ വാർഷിക ദസറ ആഘോഷങ്ങളുടെ ഭാഗമായി ചരിത്രപരമായ മൈസൂർ കൊട്ടാരത്തിൽ അദ്ദേഹം സംഗീതം അവതരിപ്പിച്ചു.
ഒക്‌ടോബർ 31-ന്, സ്വിറ്റ്‌സർലൻഡിലെ ജനീവയിലെ ഐക്യരാഷ്ട്രസഭയുടെ ചരിത്രപ്രസിദ്ധമായ പലൈസ് ഡെസ് നേഷൻസ് ആസ്ഥാനത്ത് ആദ്യത്തെ ആഗോള വായു മലിനീകരണ സമ്മേളനത്തിനായി സംഗീതം അവതരിപ്പിക്കാൻ ലോകാരോഗ്യ സംഘടന (WHO) കെജിനെ ക്ഷണിച്ചു. ഈ പ്രകടനത്തിൽ വായു മലിനീകരണത്തിന്റെ അപകടങ്ങളെ ഉയർത്തിക്കാട്ടുന്ന നിരവധി പുതിയ കോമ്പോസിഷനുകൾ അദ്ദേഹം അവതരിപ്പിച്ചു. ലോക നേതാക്കൾ, വിവിധ യുഎൻ ഏജൻസികളുടെ തലവൻമാർ, ലോകമെമ്പാടുമുള്ള മറ്റ് നിരവധി പ്രമുഖർ എന്നിവരടങ്ങുന്നതായിരുന്നു സദസ്സ്. 2018 ഡിസംബർ 22-ന് ആന്ധ്രാപ്രദേശിലെ അനന്തപൂർ ജില്ലയിലെ പ്രോട്ടോ വില്ലേജിൽ അവരുടെ വാർഷിക സംസാര ഫെസ്റ്റിവലിന്റെ ഭാഗമായി കെജ് വീണ്ടും ഒരു ബെനിഫിറ്റ് സംഗീത കച്ചേരി നടത്തി. കുറച്ച് ദിവസങ്ങൾക്ക് ശേഷം ഡിസംബർ 28 ന് ആന്ധ്രാപ്രദേശിലെ വാർഷിക വിശാഖ ഉത്സവത്തിൽ 88,000-ത്തിലധികം ആളുകൾക്ക് വേണ്ടി അദ്ദേഹം പരിപാഇ അവതരിപ്പിച്ചു. ഈ വലിയ കച്ചേരിയും ഉത്സവവും ആന്ധ്രാപ്രദേശ് മുഖ്യമന്ത്രി ശ്രീ. എൻ ചന്ദ്രബാബു നായിഡു ഉത്ഘാടനം ചെയ്തു.
2019 ഒക്ടോബറിൽ, ശ്രീലങ്കയിലെ കൊളംബോയിൽ സുസ്ഥിര നൈട്രജൻ മാനേജ്മെന്റിനെക്കുറിച്ചുള്ള ഐക്യരാഷ്ട്രസഭയുടെ ആഗോള കാമ്പെയ്‌നിന്റെ സമാരംഭത്തിൽ കെജ് പ്രകടനം നടത്തി. 2019 നവംബറിൽ ബാംഗ്ലൂർ ക്ലബിൽ നടത്തിയ പ്രകടനത്തിലൂടെ അദ്ദേഹം ഇത് പിന്തുടർന്നു. 2019 ഡിസംബറിൽ ബാംഗ്ലൂരിലെ എംഇജി സെന്ററിൽ ഇന്ത്യൻ ആർമിയിലെ 7,000-ത്തിലധികം അംഗങ്ങൾക്ക് പരിപാടി അവതരിപ്പിക്കാൻ കെജിനെ ക്ഷണിച്ചു. ഇന്ത്യൻ ആർമിക്ക് വേണ്ടിയുള്ള പ്രകടനങ്ങൾ തന്റെ കരിയറിലെ ഏറ്റവും വലിയ ഹൈലൈറ്റുകളാണെന്ന് അദ്ദേഹം അഭിപ്രായപ്പെട്ടു. 2020 ജനുവരിയിൽ കെജ് ജയ്പൂർ സാഹിത്യോത്സവത്തിന്റെ തലപ്പത്ത് ഇടംനേടുകയും 2020 ലെ കദംബോത്സവത്തിനായി സിർസിയിൽ 20,000-ത്തിലധികം ആളുകൾക്ക് തത്സമയ പ്രകടനം നടത്തുകയും ചെയ്തു.
COVID-19 പാൻഡെമിക് കൊണ്ടുവന്ന ലോക്ക്ഡൗണും മറ്റ് നിയന്ത്രണങ്ങളും കാരണം തത്സമയ സംഗീത വ്യവസായം നിലച്ചതോടെ, 2020 ഏപ്രിൽ മുതൽ ജൂലൈ വരെ കെജ് മൂന്ന് വലിയ തോതിലുള്ള വെർച്വൽ കച്ചേരികൾ നടത്തി. ഈ കച്ചേരികൾ 75-ലധികം രാജ്യങ്ങളിൽ ടെലിവിഷനിൽ സംപ്രേക്ഷണം ചെയ്തു, ഏകദേശം 200 ദശലക്ഷത്തിലധികം ആളുകൾ ഇത് കണ്ടു. യുഎൻ കാലാവസ്ഥാ വ്യതിയാനം, യുഎൻഇപി, യുണിസെഫ്, ഡബ്ല്യുഎച്ച്ഒ, എർത്ത് ഡേ നെറ്റ്‌വർക്ക്, ഡബ്ല്യുഡബ്ല്യുഎഫ്, യുഎൻസിസിഡി തുടങ്ങിയ നിരവധി ആഗോള സംഘടനകൾ ഈ കച്ചേരികൾ ഒരേസമയം സംപ്രേക്ഷണം ചെയ്യാൻ കൈകോർത്തു. യുണിസെഫുമായി ചേർന്ന് കുട്ടികൾക്കായുള്ള ലോകത്തിലെ ഏറ്റവും വലിയ കച്ചേരിയും ഇതിൽ ഉൾപ്പെടുന്നു. 2020 സെപ്റ്റംബറിൽ, ഉന്നതതല ജൈവവൈവിധ്യ സമ്മേളനത്തിന്റെ സമാപനം ഉൾപ്പെടെ യുഎൻ ജനറൽ അസംബ്ലിയിൽ കെജ് ഒന്നിലധികം വെർച്വൽ കച്ചേരികൾ നടത്തി. നിരവധി ലോകനേതാക്കളും പ്രമുഖ വ്യക്തികളും സന്നിഹിതരായിരുന്നു.
മറ്റ് കൃതികൾ
2008-ൽ വൺ ഷോ അവാർഡിൽ കെജിന് ഒരു പരസ്യ പുരസ്‌കാരം ലഭിച്ചു, തുടർന്ന് 2009-ലെ ആഡ്‌ഫെസ്റ്റ് ഏഷ്യ അവാർഡിൽ രണ്ടാമത്തെ പരസ്യ അവാർഡും ലഭിച്ചു. 2010-ൽ, നൈക്കിന്റെ ജിംഗിൾ കാൻസ് ഫിലിം ഫെസ്റ്റിവലിൽ അവാർഡിന് നാമനിർദ്ദേശം ചെയ്യപ്പെട്ടു. 2013-ൽ ടിവി ചാനൽ VH1 അദ്ദേഹത്തെ "ഇന്ത്യ റൂൾസ് ആർട്ടിസ്റ്റ്" എന്ന് വിളിച്ചിരുന്നു. ഇന്ത്യയിലെ നിരവധി ഗാന റിയാലിറ്റി ഷോകളിൽ അതിഥി ജഡ്ജിയായി കെജ് പ്രത്യക്ഷപ്പെട്ടിട്ടുണ്ട്. മജോളി മ്യൂസിക് ട്രസ്റ്റിന്റെ ട്രസ്റ്റിയും സ്ഥാപക അംഗവുമാണ് കെജ്. അവരുടെ പ്രധാന ലക്ഷ്യങ്ങൾ ഇന്ത്യയിലെ സംഗീത വിദ്യാഭ്യാസത്തിന്റെ നിലവാരം ഉയർത്തുക, സംഗീത പ്രകടനങ്ങളിൽ നിന്നും റെക്കോർഡിംഗുകളിൽ നിന്നും ഉപജീവനം നടത്താൻ കഴിയാത്ത വൃദ്ധരും അവശരുമായ സംഗീതജ്ഞർക്ക് ഒരു പെൻഷൻ ഫണ്ട് രൂപീകരിക്കുക എന്നിവയാണ്. 2020-ൽ, ഇന്ത്യ ഓസ്‌ട്രേലിയ ബിസിനസ് &amp; കമ്മ്യൂണിറ്റി അവാർഡ്‌സിൽ (IABCA) രണ്ട് വിഭാഗങ്ങളിലായി ഫൈനലിസ്റ്റായി കെജ് തിരഞ്ഞെടുക്കപ്പെട്ടു.
സ്വകാര്യ ജീവിതം
2014 മാർച്ചിലാണ് കെജ് വർഷ ഗൗഡയെ വിവാഹം കഴിച്ചത്. വർഷ ഒരു പ്രമുഖ കന്നഡിഗ ഗൗഡ കുടുംബത്തിൽ നിന്നാണ്, അതേസമയം കെജ് പഞ്ചാബി-മാർവാരി കുടുംബത്തിൽ നിന്നുള്ളയാളാണ്. വർഷ ഒരു സംഗീതജ്ഞ കൂടിയാണ്.
ആൽബങ്ങൾ
{| class="wikitable" !പേര് ! വർഷം ! റെക്കോർഡ് ലേബൽ
ഇതും കാണുക
വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1981-ൽ ജനിച്ചവർ
's ലാൻഡ്സ് ആശുപത്രി
അവലംബം
വർഗ്ഗം:സുരിനാമിലെ ആശുപത്രികൾ
കൊമേഴ്സ്യൽ പേപ്പർ
ആർബിഐ-യുടെ അംഗീകാരത്തോടുകൂടി ഒരു കമ്പനി നിശ്ചിത കാലയളവുള്ളതും സുരക്ഷിതമാക്കിയിട്ടില്ലാത്തതുമായ പ്രോമിസറി നോട്ടുകൾ ആണ് കൊമേഴ്സ്യൽ പേപ്പർ എന്ന് പറയുന്നത്.3 മാസം മുതൽ 6 മാസം വരെ കാലയളവുള്ളതാണിവ.ഈ രേഖ കൈവശം വയ്ക്കുന്ന വ്യക്തിക്ക് ഇതിൽ ഒപ്പിട്ട് മറ്റൊരാൾക്ക് നൽകുന്നതിലൂടെ കൈമാറ്റം ചെയ്യുവാനും കഴിയും.
ബളാൽ
കേരളത്തിലെ കാസർഗോഡ് ജില്ലയിലുള്ള ഒരു വലിയാ ഗ്രാമം മാണ് ബളാൽ. ബളാൽ ഗ്രാമപഞ്ചായത്തിന്റെ ആസ്ഥാനമാണിത്.
ജനസംഖ്യ
2001 ലെ സെൻസസ് പ്രകാരം ബളാലിലെ ജനസംഖ്യ 9647 ആയിരുന്നു. അതിൽ 4791 പുരുഷന്മാരും 4856 സ്ത്രീകളും ആണ്. കേരളത്തിന്റെ വടക്കേ അറ്റത്താണ് ബളാൽ സ്ഥിതി ചെയ്യുന്നത് കാസർഗോഡ് ജില്ലയുടെ കിഴക്ക് ഭാഗത്തും.
അനുബന്ധം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
സോവിയറ്റ് യൂണിയനിൽ പ്രസിദ്ധീകരിച്ച മലയാള പുസ്തകങ്ങൾ
ഇന്ത്യയ്ക്ക് പുറത്ത് മലയാളം പുസ്തകങ്ങൾ പ്രസിദ്ധീകരിച്ച അപൂർവ്വം രാജ്യങ്ങളിലൊന്നാണ് സോവിയറ്റ് യൂണിയൻ. അക്കാലത്ത് റഷ്യൻ പുസ്തകങ്ങൾ ഇന്ത്യയിലെ പ്രധാന ഭാഷകളിലെല്ലാം വിവർത്തനം ചെയ്ത് പ്രസിദ്ധീകരിക്കുകയുണ്ടായി. ഈ പുസ്തകങ്ങൾ വിതരണം ചെയ്യാനുള്ള വിപുലമായ വീതരണ ശൃംഖലകൾ ഇന്ത്യയിലുടനീളം ഉണ്ടായിരുന്നു. മലയാള പുസ്തകങ്ങളുടെ വിതരണക്കാർ തിരുവനന്തപുരത്തെ പ്രഭാത് ബുക്ക് ഹൗസ് ആയിരുന്നു.
സോവിയറ്റ് പുസ്തകങ്ങൾ നാനാമേഖലയിൽ നിന്നുള്ളവർ പ്രസിധീകരിച്ചിരുന്നു.പ്രത്യയ ശാസ്ത്രം,പ്രധാനമായി മാർക്സിസം - ലെനിനിസം, സോഷ്യലിസം വിമർശനങ്ങൾ തുടങ്ങിയവ. പോപ്പുലർ സയൻസ് ഗ്രന്ഥങ്ങൾ പാഠപുസ്തകങ്ങൾ, ജീവചരിത്രങ്ങൾ, സാമൂഹ്യ ശാസ്ത്രപുസ്തകങ്ങൾ, മറ്റു വൈജ്ഞാനിക മേഖലയിലെ ഗ്രന്ഥങ്ങൾ, റഷ്യൻ എഴുത്തുകാരുടെ സാഹിത്യ സൃഷ്ടികൾ അങ്ങനെ ഒട്ടനവധി മേഖലകളിലെ പുസ്തകങ്ങൾ ലോകത്തെല്ലായിടത്തുമെന്നപോലെ കേരളത്തിലും ലഭ്യമായിരുന്നു. ഈ പുസ്തകങ്ങളെല്ലാം മേനിക്കടലാസിൽ അന്ന് ലഭ്യമായ ഏറ്റവും പുതിയ സാങ്കേതിക വിദ്യയിൽ മനോഹരമായി പ്രസിധീകരിച്ചു.
പ്രസാധകർ
കർണ്ണാടകയിൽ നവകർണ്ണാടക പബ്ളിക്കേഷൻസ് പ്രൈവറ്റ് ലിമിറ്റഡ് എന്ന സ്ഥാപനവും ആന്ധ്ര പ്രദേശിൽ വിശാലാന്ധ്ര പബ്ലിഷിങ് ഹൗസ് തമിഴ് നാട്ടിൽ ന്യു സെഞ്ച്വറി ബുക്ക് ഹൗസ് പ്രൈവറ്റ് ലിമിറ്റഡും ഡെൽഹി യിൽ പീപ്പിൾസ് പബ്ലിഷിങ് ഹൗസും സോവിയറ്റ് പുസ്തകങ്ങൾ അതതു ഭാഷകളിൽ വിതരണം ചെയ്തു. കേരളത്തിലെ സോവിയറ്റ് പുസ്തകങ്ങളുടെ വിതരണക്കാർ പ്രഭാത് ബുക്ക് ഹൗസ് ആയിരുന്നു. കേരളത്തിൽ തിരുവനന്തപുരം, കൊല്ലം, കോട്ടയം, ആലപ്പുഴ, എറണാകുളം, തൃശൂർ, പാലക്കാട്, കോഴിക്കോട് , കണ്ണൂർ എന്നിങ്ങനെ ഒൻപതോളം സ്ഥലങ്ങളിൽ ഇവരുടെ ശാഖകൾ ഉണ്ടായിരുന്നു. ഓരോ വർഷവും കേരളത്തിലങ്ങോളമിങ്ങോളം മൊബൈൽ പുസ്തക പ്രദർശനവും വിതരണവും നടത്തിയിരുന്നു.
വിവർത്തനം
സോവിയറ്റ് ഗ്രന്ഥങ്ങളുടെ വിവർത്തനത്തിനായി അതത് ഭാഷകളിലെ വിദഗ്ദ്ധരെ സോവിയറ്റ് യൂണിയനിൽ എത്തിച്ചാണ് ഗ്രന്ഥങ്ങൾ ഇറക്കിയിരുന്നത്. വിവർത്തനം അതത് ഭാഷകളിൽ അടിക്കാനുള്ള സംവിധാനങ്ങൾ അവിടെത്തന്നെ ക്രമീകരിച്ചിരുന്നു. റഷ്യനിൽ നിന്നും അനേകം ഗ്രന്ഥങ്ങൾ വിവർത്തനം ചെയ്തവരിൽ ചിലരാണ് മോസ്കോ ഗോപാലകൃഷ്ണൻ, ഓമന, സുഭദ്രാ പരമേശ്വരൻ, എ.പാറേക്കുന്നേൽ തുടങ്ങിയവർ.
ഡീൻ ഷില്ലിംഗ്സ്‌വർത്തിന്റെ കൊലപാതകം
ഡീൻ ഷില്ലിംഗ്‌സ്‌വർത്തിന്റെ മൃതദേഹം (ഫെബ്രുവരി 25, 2005 - മണ്ടുരാമ റിസർവ്, ഓസ്‌ട്രേലിയ, ഒക്ടോബർ 11, 2007) അംബർവാലിലെ മന്ദുരാമ റിസർവിലെ ഒരു കുളത്തിൽ നിന്ന് കുട്ടികൾ കണ്ടെത്തി. 2007 ഒക്ടോബർ 17 ന് ന്യൂ സൗത്ത് വെയിൽസ്, ഓസ്ട്രേലിയ കുട്ടി വെള്ളത്തിൽ ഉണ്ടായിരുന്ന സമയം കാരണം ശരീരം അഴുകി. എൻഎസ്ഡബ്ല്യു പോലീസ് ഫോറൻസിക് സർവീസസ് ഗ്രൂപ്പ് അന്വേഷിച്ച ഒരു കുറ്റകൃത്യം പ്രാദേശിക പോലീസ് സ്ഥാപിച്ചു .2 ഫോറൻസിക് തെളിവുകളും അന്വേഷണവും കുട്ടിയുടെ അമ്മയുടെ ഉത്തരവാദിത്തമാണെന്ന സംശയത്തിലേക്ക് നയിച്ചു. തുടർന്ന്, അടുത്തുള്ള റോസ്മീഡോയിലെ വീട്ടിൽ വച്ച് പോലീസ് അവളെ അറസ്റ്റ് ചെയ്തു. ഡീനിന്റെ കൊലപാതകത്തിന് അവൾക്കെതിരെ കുറ്റം ചുമത്തി .13 അവൾ ജാമ്യം തേടാതെ തടങ്കലിൽ ആയിരുന്നു വർഗ്ഗം:2005-ൽ ജനിച്ചവർ വർഗ്ഗം:2007-ൽ മരിച്ചവർ
പങ്കാളിത്ത സർട്ടിഫിക്കറ്റുകൾ
പണവിപണിയെക്കുറിച്ചു പഠിച്ച വാഗുൽ കമ്മിറ്റിയുടെ ശുപാർശ പ്രകാരമാണ് പങ്കാളിത്തസർട്ടിഫിക്കറ്റ് എന്ന ധനകാര്യരേഖ അവതരിപ്പിച്ചത്.ഹ്രസ്വകാല ആവശ്യങ്ങൾ നിറവേറ്റുന്നതിനുവേണ്ടി ബാങ്കുകൾ തമ്മിൽ നടത്തുന്ന ഒരു പങ്കാളിത്തമാണിത്.സാധാരണയായി, 91 ദിവസം മുതൽ 180 ദിവസം വരെയുള്ള കാലാവധിക്കാണ് ബാങ്കുകൾ പങ്കാളിത്ത സർട്ടിഫിക്കറ്റുകൾ സഹായിക്കുന്നു.
വർഗ്ഗം:ബാങ്കിങ്ങ്
പോളിഹൗസ്
വിളകൾക്ക് അനുയോജ്യമായ തരത്തിൽ കാലാവസ്ഥ പ്രയോജനപ്പെടുത്തി കൃഷി ചെയ്യുന്ന ആധുനിക രീതിയാണ് ഗ്രീൻ ഹൗസ് ഫാമിങ്. കുറഞ്ഞ സ്ഥലത്ത് നിന്ന് കൂടുതൽ വിളവെടുക്കാൻ ഈ കൃഷിരീതിയിലൂടെ സാധിക്കും. പോളി ഹൗസുകൾ എന്നും ഇവ അറിയപ്പെടുന്നു. ഗ്രീൻ ഹൗസ് ഫാമിംഗിലൂടെ ചൂട്, മഴ, തണുപ്പ്, വെയിൽ എന്നിവയിൽ നിന്നൊക്കെ ചെടിയെ സംരക്ഷ് വളർച്ചയ്ക്ക് അനുയോജ്യമായ അന്തരീക്ഷം കൃത്രിമമായി സൃഷ്ടിക്കുകയാണ്.
പോളിഹൗസ് / ഗ്രീൻഹൗസ്
കാർഷിക മേഖലയിൽ പുത്തനുണർവായ സംരക്ഷിത കൃഷിയുടെ ഭാഗമാണ് പോളിഹൗസ്. ജി.ഐ. പൈപ്പുകളും, പോളിത്തിൻ ഷീറ്റുകളുമുപയോഗിച്ചാണ് പ്രധാനമായും ഇവ നിർമ്മിക്കുന്നത്. ഹരിതഗൃഹപ്രവാഹത്തിന്റെ തത്ത്വം തന്നെയാണ് പോളി ഹൗസുകളിൽ ഉപയോഗിക്കുന്നത്. ശൈത്യമേഖലകളിൽ തണുപ്പിനെ തരണം ചെയ്യുന്ന വിധം ഉരുവെടുത്ത സംരക്ഷിത കൃഷിരീതിയുടെ  ഭാഗമാണ് പോളി ഹൗസുകൾ. അന്തിരിക്ഷതാപനിലയെക്കാളും 5 മുതൽ 10 ഡിഗ്രി സെൽഷ്യസ് വർദ്ധനവ് പോളിഹൗസുകളിൽ കാണപെടുന്നു. പോളിഹൗസിന്റെ നിർമ്മാണരീതിക്കനുസരിച്ച് ചെലവും വ്യത്യാസപ്പെടുന്നു. ഗ്ലാസു മുതൽ പോളിത്തിൻ ഷീറ്റുകൾ വരെ പോളിഹൗസ് നിർമ്മാണത്തിന് ഉപയോഗിക്കുന്നു. ഉഷ്ണമേഖലകളിൽ പ്രധാനമായും പോളിത്തിൻ ഷീറ്റുകളാണ് ഉപയോഗിച്ച് പോരുന്നത്. ഇവ നിർമ്മാണചെലവും കുറയ്ക്കുന്നു. പച്ചക്കറി കൃഷിയും, പുഷ്പ്പ കൃഷിയാണ് പോളിഹൗസുകളിൽ പ്രധാനമായും കണ്ടുവരുന്നത്.
ഗ്രീൻഹൗസ് നിർമാണം
ഗ്രീൻഹൗസുകളുടെ സ്ട്രക്ചറുകൾ ജി.ഐ. പൈപ്പുകൾ ഉപയോഗിച്ച് ചെയ്യുന്നതാണ് ഏറ്റവും നല്ലത്. ഗ്രീൻ ഹൗസ് സ്ട്രക്ചറുകൾ പലതരത്തിൽ ഉണ്ടെങ്കിലും ജി.ഐ. പൈപ്പുകളാണ് ഏറ്റവും അനുയോജ്യം. ചെലവ് കുറഞ്ഞ മാർഗങ്ങൾ എന്ന നിലയിൽ മുള, കവുങ്ങ്, കാറ്റാടിക്കഴകൾ തുടങ്ങിയവ കൊണ്ട് ഫ്രയിം നിർമ്മിച്ച് അതിന് മുകളിൽ പോളിഫിലിം ഉറപ്പിക്കുന്ന സമ്പ്രദായം പലരും ശുപാർശ ചെയ്യുന്നുണ്ടെങ്കിലും പ്രായോഗികതലത്തിൽ ഇത് നഷ്ടത്തിലേ കലാശിക്കൂ. ഫ്രയിമുകൾ/സ്ട്രക്ചറുകൾ വേണ്ടത്ര ബലമില്ലാത്തതും, ഗുണമില്ലാത്തതും, നിരപ്പില്ലാത്തതും കൂർത്ത പ്രതലമുള്ളതും ആകയാൽ വിലകൂടിയ പോളിഫിലിമുകൾ കേടുപാട് സംഭവിച്ച് കാറ്റിന്റെ ശക്തി താങ്ങാനാവാതെയും ഗ്രീൻ ഹൗസ് അപ്പാടെ നിലംപതിക്കുകയും ചെയ്യും.
ഗ്രീൻ ഹൗസ് രണ്ട് തരത്തിൽ നിർമ്മിക്കാം
ഫാക്ടറികളിൽ പ്രീ-ഫാബ്രിക്കേറ്റ് ചെയ്ത ജി.ഐ. പൈപ്പുകൾ വിവിധ മാതൃകകളിൽ ലഭ്യമാണ്. ഇവ കൊണ്ടുവന്ന് നട്ടും ബോൾട്ടും ചെയ്ത് പെട്ടെന്ന് ഗ്രീൻ ഹൗസ് ഉണ്ടാക്കിയെടുക്കാം. മറ്റൊന്ന് ജി.ഐ. പൈപ്പുകൾ കൃത്യമായ അളവിൽ വാങ്ങിക്കൊണ്ടുവന്ന് കൃത്യമായ മാതൃകയിൽ സഥലത്തുവെച്ചുതന്നെ നിർമ്മിച്ചെടുക്കുക എന്ന രീതിയും. രണ്ട് രീതികൾക്കും അതിന്റേതായ ഗുണദോഷങ്ങളും ഉണ്ട്. പ്രീഫാബ്രിക്കേറ്റഡ് സംവിധാനത്തിന് പൊതുവേ ചെലവ് കൂടിയിരിക്കും.
ഏതുതരത്തിൽ നിർമ്മിച്ചാലും ഗ്രീൻ ഹൗസുകൾ ശക്തമായ കാറ്റിലും മഴയിലും തകർന്ന് വീഴാത്ത തരത്തിൽ ശക്തമായതും തുരുമ്പുപിടിക്കാത്തതുമാവണം. പോളിഫിലിമുകൾ നിശ്ചിത ഗുണമേന്മയുള്ളതും ചുളുവുകൾ വീഴാതെയും, അലൂമിനിയം പ്രൊഫൈൽ സ്പ്രിംഗ് സംവിധാനം ഉപയോഗിച്ച് ഫ്രയിമുകളിൽ വലിച്ച് ഉറപ്പിക്കേണ്ടതുമാണ്. ഇന്ത്യൻ സ്റ്റാൻഡേർഡ് അനുസരിച്ച് 140 കി.മീറ്റർ വേഗത്തിലുള്ള കാറ്റിനെ അതിജീവിക്കാൻ കഴിയുന്ന ശക്തി ഗ്രീൻ ഹൗസുകൾക്കുണ്ടായിരിക്കണം. ഇതിന് അനുസൃതമായ തരത്തിലുള്ള ജി.ഐ. തൂണുകളും ഫ്രയിമുകളും നിർബന്ധമായും നിർമ്മിച്ചിരിക്കണം.
എല്ലാത്തരം പൂക്കളും കായ്കനികളും ഗ്രീൻഹൗസുകളിൽ ഉണ്ടാകുന്നതുമൂലം ചില സീസണിൽ കിട്ടാത്ത കായ്കനികളും പൂക്കളും കൂടുതൽ മെച്ചപ്പെട്ട വിലയ്ക്ക് വിപണനം നടത്താനും ഗ്രീൻഹൗസ് കൃഷി സമ്പ്രദായത്തിലൂടെ കഴിയും. ആധുനിക കൃഷിരീതികളായ മണ്ണില്ലാകൃഷി (ഹൈഡ്രോപോണിക്), ഏറോപോണിക് എന്നിവ ഗ്രീൻഹൗസുകളിൽ മാത്രമേ സാദ്ധ്യമാകുകയുള്ളൂ. വിവിധതരം പോളീഹൗസുകൾ/ഗ്രീൻ ഹൗസുകൾ ഉണ്ടെങ്കിലും ഓരോ പ്രദേശത്തെയും കാലാവസ്ഥകൂടി കണക്കിലെടുത്തുള്ള മാതൃകകൾ കൃത്യമായി സാങ്കേതികവിദഗ്ദ്ധരുടെ മേൽനോട്ടത്തിൽത്തന്നെ തെരഞ്ഞെടുക്കണം.
കേരളത്തിലെ ഗ്രീൻഹൗസുകളുടെ പ്രധാനപ്രശ്‌നം വേനൽകാലത്തുള്ള വർദ്ധിച്ച താപനിലയാണ്. ഗ്രീൻഹൗസുകൾക്കുള്ളിലെ താപനില പുറമേ ഉള്ളതിനേക്കാൾ എപ്പോഴും അധികരിച്ചായിരിക്കും. ഈ താപനില പരിധിവിട്ട് ഉയരാൻ പാടില്ല. കൃത്യമായ താപനിർഗമന സംവിധാനവും (വെന്റിലേഷൻ) വശങ്ങളുടെ ഉയരം കുറഞ്ഞത് 4.5 മീറ്ററും ആയി ക്രമപ്പെടുത്തുകയും കാര്യക്ഷമമായി ഒരു ഫോഗർ സംവിധാനം ഏർപ്പെടുത്തുകയും ചെയ്താൽ താപനില അഭികാമ്യമായ രീതിയിൽ ക്രമപ്പെടുത്താൻ കഴിയും. ചതുരാകൃതിയിൽ വലിയ ഗ്രീൻഹൗസുകൾ നിർമ്മിക്കുന്നതിനേക്കാളും ദീർഘചതുരാകൃതിയിൽ ഗ്രീൻഹൗസുകൾ നിർമ്മിക്കുന്നതാണ് കൂടുതൽ നല്ലത്. സ്ഥലത്തിന്റെ കിടപ്പനുസരിച്ച് ഇക്കാര്യത്തിൽ തീരുമാനമെടുക്കാം.
ഏതൊക്കെ വിളകൾ?
കേരളത്തിലെ കാലാവസ്ഥയിൽ വാണിജ്യാടിസ്ഥാനത്തിൽ ലാഭകരമായി കൃഷി ചെയ്യാൻ ഏറ്റവും അനുയോജ്യമായ വിളകൾ കാപ്‌സിക്കം, തക്കാളി, സാലഡ് വെള്ളരി, അച്ചിങ്ങപ്പയർ എന്നിവയാണ്. ഇവയ്ക്ക് പുറമേ പുഷ്പകൃഷിയും ഏറ്റവും ലാഭകരമായി ചെയ്യാൻ കഴിയും. വള്ളിയായി മുകളിലേക്ക് വളരുന്ന പ്രത്യേക ഇനത്തിലുള്ള തക്കാളിയും കാപ്‌സിക്കവും മറ്റുമാണ് കൃഷി ചെയ്യേണ്ടത്. പരാഗണം ആവശ്യമില്ലാത്തതോ സ്വപരാഗണം നടത്തുന്നതുമായതോ ആയ വിളകൾ വേണം ഗ്രീൻ ഹൗസ് കൃഷിക്ക് തെരഞ്ഞെടുക്കേണ്ടത്. ഉത്പാദനക്ഷമത ഗ്രീൻ ഹൗസുകളിൽ തുറസ്സായ കൃഷിരീതിയേക്കാൾ 10-12 ഇരട്ടിയാണ്. ഉദാഹരണത്തിന് തക്കാളിയുടെ ചില ഇനങ്ങളുടെ ഉത്പാദനം ഒരു സെന്റിന് 2400 കി.ഗ്രാം വരെ ലഭ്യമാണ്. കൃത്യമായി പറഞ്ഞാൽ ഒരേക്കറിന് 240 മെട്രിക് ടൺ. ഇതേ സമയം തുറസ്സായ കൃഷിയിൽ ഏക്കറിന് പരമാവധി 15 മെട്രിക് ടണ്ണിൽ കൂടുതൽ കിട്ടില്ല.
അവലംബം
വർഗ്ഗം:കൃഷിരീതികൾ വർഗ്ഗം:കൃഷി
ഹൈഫീമ
കണ്ണിനുള്ളിലെ ഐറിസിനും കോർണിയക്കും ഇടയിലെ അറയായ ആന്റീരിയർ ചേമ്പറിൽ രക്തം കടക്കുന്നതാണ് ഹൈഫീമ എന്ന് അറിയപ്പെടുന്നത്. ഇതുമൂലം ആളുകൾ സാധാരണയായി കാഴ്ച നഷ്ടപ്പെടുകയോ കാഴ്ച കുറയുകയോ ചെയ്യുന്നതായി പറയാം. കണ്ണിന് ചുവപ്പ് ഉണ്ടാകാം. കണ്ണിലേക്ക് എന്തെങ്കിലും മൂർച്ചയില്ലാത്ത വസ്തുക്കൾ കൊള്ളുന്നത് മൂലമോ കണ്ണിൽ അടിക്കുകയോ ചെയ്യുന്നതിലൂടെയാണ് ഹൈഫീമ സാധാരണയായി ഉണ്ടാകുന്നത്. ഹൈഫീമയും സ്വയമേയും സംഭവിക്കാം.
സങ്കീർണതകൾ
ഭൂരിഭാഗം ഹൈഫിമകളും പ്രശ്‌നങ്ങളില്ലാതെ സ്വയം പരിഹരിക്കപ്പെടുമ്പോൾ, ചിലതിന് സങ്കീർണതകൾ ഉണ്ടാകാറുണ്ട്. ട്രൊമാറ്റിക് ഹൈഫീമ കണ്ണിനുള്ളിലെ മർദ്ദം ( ഇൻട്രാഒക്കുലർ പ്രഷർ ) വർദ്ധിക്കുക, പെരിഫറൽ സൈനേക്കിയ, ഓപ്റ്റിൿ നാഡിയുടെ അപുഷ്ടി, കോർണിയയിൽ രക്തക്കറ പിടിക്കൽ, അക്കൊമഡേഷൻ പ്രശ്നങ്ങൾ എന്നിവക്ക് കാരണമായേക്കാം.
ദ്വിതീയ രക്തസ്രാവം, അല്ലെങ്കിൽ വീണ്ടും രക്തസ്രാവം, കാഴ്ചയുടെ കാര്യത്തിൽ അനന്തരഫലങ്ങളെ വഷളാക്കുകയും ഗ്ലോക്കോമ, കോർണിയൽ സ്റ്റെയിനിംഗ്, ഒപ്റ്റിക് അട്രോഫി, അല്ലെങ്കിൽ കാഴ്ച നഷ്ടപ്പെടൽ തുടങ്ങിയ സങ്കീർണതകളിലേക്ക് നയിക്കുകയും ചെയ്യുമെന്ന് കരുതപ്പെടുന്നു. 4-35% ഹൈഫീമ കേസുകളിൽ വീണ്ടും രക്തസ്രാവം സംഭവിക്കുന്നു, ഇത് ഗ്ലോക്കോമയ്ക്കുള്ള അപകട ഘടകമാണ്. ട്രൊമാറ്റിക് ഹൈഫീമ കൊച്ചു കുട്ടികളിൽ ആംബ്ലിയോപ്പിയക്ക് കാരണമാകുന്നു.
കാരണങ്ങൾ
കണ്ണി=//upload.wikimedia.org/wikipedia/commons/thumb/1/1e/Schematic_diagram_of_the_human_eye_en.svg/220px-Schematic_diagram_of_the_human_eye_en.svg.png|ലഘുചിത്രം| കണ്ണ് ഒരു ചെറിയ ഫ്രണ്ട് (ആന്റീരിയർ) സെഗ്‌മെന്റായി, ലെൻസിന് മുന്നിൽ, ലെൻസിന് പിന്നിൽ ഒരു വലിയ പിൻ (പിൻഭാഗം) സെഗ്‌മെന്റായി തിരിച്ചിരിക്കുന്നു. ഈ ചിത്രീകരണത്തിന്റെ മുകളിലുള്ള ഇളം ചാരനിറത്തിലുള്ള പ്രദേശമാണ് മുൻ അറ. ഹൈഫീമകൾ പലപ്പോഴും പരിക്ക് മൂലമാണ് ഉണ്ടാകുന്നത്. ഇത് കാഴ്ചയെ ഭാഗികമായോ പൂർണ്ണമായോ തടഞ്ഞേക്കാം. ഹൈഫീമയുടെ ഏറ്റവും സാധാരണമായ കാരണങ്ങൾ ഇൻട്രാഒക്യുലർ സർജറി, ബ്ലണ്ട് ട്രോമ, ലെസറേറ്റിംഗ് ട്രോമ എന്നിവയാണ്. ആഘാതങ്ങളൊന്നുമില്ലാതെ ഹൈഫീമ സ്വയമേവയും സംഭവിക്കാം. രക്തക്കുഴലുകളുടെ അസാധാരണമായ വളർച്ച ( നിയോവാസ്കുലറൈസേഷൻ ), കണ്ണിലെ മുഴകൾ ( റെറ്റിനോബ്ലാസ്റ്റോമ അല്ലെങ്കിൽ ഐറിസ് മെലനോമ ), യുവെയ്റ്റിസ് അല്ലെങ്കിൽ രക്തക്കുഴലുകളുടെ അപാകതകൾ ( ജുവനൈൽ സാന്തോഗ്രാനുലോമ) എന്നിവ മൂലമാണ് സ്വാഭാവിക ഹൈഫീമകൾ ഉണ്ടാകുന്നത്. സ്വാഭാവിക ഹൈഫീമയുടെ അധിക കാരണങ്ങളിൽ ഇവ ഉൾപ്പെടുന്നു: റൂബിയോസിസ് ഇറിഡിസ്, മയോട്ടോണിക് ഡിസ്ട്രോഫി, രക്താർബുദം, ഹീമോഫീലിയ, വോൺ വില്ലെബ്രാൻഡ് രോഗം. ആസ്പിരിൻ, വാർഫറിൻ, അല്ലെങ്കിൽ മദ്യപാനം തുടങ്ങിയ രക്തം നേർത്തതാക്കുന്ന അവസ്ഥകളും മരുന്നുകളും ഹൈഫീമയ്ക്ക് കാരണമായേക്കാം. കണ്ണിന് മൂർച്ചയുള്ള വസ്തുക്കളാൽ ഏൽക്കുന്ന ആഘാതത്തോടുകൂടിയ ഹൈഫീമയിലെ രക്തസ്രാവത്തിന്റെ ഉറവിടം സർക്കുലസ് ഐറിഡിസ് മേജർ ധമനിയാണ്.
ചികിത്സ
കണ്ണി=//upload.wikimedia.org/wikipedia/commons/thumb/9/93/Total_hyphema.jpg/220px-Total_hyphema.jpg|ലഘുചിത്രം| ടോട്ടൽ ഹൈഫീമ ചികിത്സയുടെ പ്രധാന ലക്ഷ്യങ്ങൾ കണ്ണിനുള്ളിൽ വീണ്ടും രക്തസ്രാവം, കോർണിയയിലെ രക്ത കറ, ഒപ്റ്റിക് നാഡിയുടെ അട്രോഫി എന്നിവ കുറയ്ക്കുക എന്നതാണ്. ചെറിയ ഹൈഫീമകൾ സാധാരണയായി ഒരു ഔട്ട്പേഷ്യന്റ് അടിസ്ഥാനത്തിൽ ചികിത്സിക്കാം. ഹൈഫീമയ്‌ക്ക് സാധാരണയായി ഉപയോഗിക്കുന്ന ചികിത്സകളായ ആന്റിഫിബ്രിനോലിറ്റിക് ഏജന്റുകൾ [ഓറൽ ആൻഡ് സിസ്റ്റമിക് അമിനോകാപ്രോയിക് ആസിഡ്, ട്രനെക്സാമിക് ആസിഡ്, അമിനോമെതൈൽബെൻസോയിക് ആസിഡ്], കോർട്ടികോസ്റ്റീറോയിഡുകൾ [സിസ്റ്റമിക് ആന്റ് ടോപ്പിക്കൽ], സൈക്ലോപ്ലീജിക്സ്, മയോട്ടിക്സ്, മോണോക്യുലർ വേഴ്സസ് ബൈലാറ്ററൽ പാച്ചിംഗ്, തല ഉയർത്തൽ, ബെഡ് റെസ്റ്റ്) എന്നിവ രണ്ടാഴ്ചയ്ക്ക് ശേഷം കാഴ്ചശക്തി മെച്ചപ്പെടുത്തുന്നതിന് ഫലപ്രദമാണ്. പരിഹരിക്കപ്പെടാത്ത ഹൈഫീമകൾ, അല്ലെങ്കിൽ മരുന്നിനോട് പ്രതികരിക്കാത്ത ഉയർന്ന സമ്മർദ്ദവുമായി ബന്ധപ്പെട്ട ഹൈഫീമകൾ എന്നിവയ്ക്ക് ശസ്ത്രക്രിയ ആവശ്യമായി വന്നേക്കാം. മുൻഭാഗത്തെ അറ വൃത്തിയാക്കാനും കോർണിയയിലെ രക്തം കറപിടിക്കുന്നത് തടയാനും ശസ്ത്രക്രിയ ഫലപ്രദമാണ്.
വേദന കൈകാര്യം ചെയ്യേണ്ടത് ആവശ്യമാണെങ്കിൽ, അസറ്റാമിനോഫെൻ ഉപയോഗിക്കാം. ആസ്പിരിൻ, ഐബുപ്രോഫെൻ എന്നിവ ഒഴിവാക്കണം, കാരണം അവ പ്ലേറ്റ്‌ലെറ്റുകളുടെ കട്ടപിടിക്കാനുള്ള കഴിവിനെ തടസ്സപ്പെടുത്തുകയും തന്മൂലം അധിക രക്തസ്രാവത്തിനുള്ള സാധ്യത വർദ്ധിപ്പിക്കുകയും ചെയ്യുന്നു. ഹൈഫീമ ഉള്ള രോഗികൾക്ക് സെഡേഷൻ (മയക്കം) സാധാരണയായി ആവശ്യമില്ല.
അമിനോകാപ്രോയിക് അല്ലെങ്കിൽ ട്രാനെക്സാമിക് ആസിഡുകൾ പലപ്പോഴും ഹൈഫീമയ്ക്ക് നിർദ്ദേശിക്കപ്പെടുന്നു, അവ പ്ലാസ്മിനോജനെ പ്ലാസ്മിനാക്കി മാറ്റുന്നത് തടയുന്നതിലൂടെ വീണ്ടും രക്തസ്രാവത്തിനുള്ള സാധ്യത കുറയ്ക്കുന്നു, അതുവഴി കട്ടപിടിക്കുന്നത് സ്ഥിരമായി നിലനിർത്തുന്നു. എന്നിരുന്നാലും, അവയുടെ ഫലപ്രാപ്തിയുടെ തെളിവുകൾ പരിമിതമാണ്, അമിനോകാപ്രോയിക് ആസിഡ് യഥാർത്ഥത്തിൽ ഹൈഫീമകൾ മായ്‌ക്കാൻ കൂടുതൽ സമയമെടുക്കും.
പ്രവചനം
ഹൈഫീമകൾക്ക് ഒരു ഒപ്‌റ്റോമെട്രിസ്റ്റിന്റെയോ നേത്രരോഗവിദഗ്ദ്ധന്റെയോ അടിയന്തിര വിലയിരുത്തൽ ആവശ്യമാണ്, കാരണം ചില ഹൈഫീമകൽ സ്ഥിരമായ കാഴ്ച വൈകല്യത്തിന് കാരണമാകും.
ദീർഘകാലാടിസ്ഥാനത്തിലുള്ള ഹൈഫീമ ഹീമോസിഡറോസിസ്, ഹെറ്ററോക്രോമിയ എന്നിവയിൽ കലാശിച്ചേക്കാം. രക്തം അടിഞ്ഞുകൂടുന്നത് ഇൻട്രാഒക്യുലർ മർദ്ദം വർദ്ധിക്കുന്നതിനും കാരണമായേക്കാം. സങ്കീർണ്ണമല്ലാത്ത മിക്ക ഹൈഫിമകളും 5-6 ദിവസത്തിനുള്ളിൽ പരിഹരിക്കപ്പെടും.
എപ്പിഡെമിയോളജി
2012 ലെ കണക്കനുസരിച്ച്, യുണൈറ്റഡ് സ്റ്റേറ്റ്സിലെ ഹൈഫീമകളുടെ നിരക്ക് പ്രതിവർഷം 100,000 ആളുകൾക്ക് 20 എന്നതാണ്. ട്രോമാറ്റിക് ഹൈഫീമ ഉള്ളവരിൽ ഭൂരിഭാഗവും കുട്ടികളും ചെറുപ്പക്കാരുമാണ്. 60% ട്രോമാറ്റിക് ഹൈഫിമകളും സ്‌പോർട്‌സുമായി ബന്ധപ്പെട്ടവയാണ്, സ്ത്രീകളെ അപേക്ഷിച്ച് പുരുഷന്മാരിലാണ് കൂടുതൽ കേസുകൾ കാണുന്നത്.
പുറം കണ്ണികൾ
വർഗ്ഗം:ഐറിസിന്റെയും സീലിയറി ബോഡിയുടെയും തകരാറുകൾ
ട്രാൻസ്‌വജൈനൽ ഓസൈറ്റ് റിട്രീവൽ
ശരീരത്തിന് പുറത്ത് ബീജസങ്കലനം സാധ്യമാക്കുന്ന ഇൻ വിട്രോ ഫെർട്ടിലൈസേഷനിൽ (ഐവിഎഫ്) ഒരു സ്ത്രീയുടെ, അണ്ഡാശയത്തിൽ നിന്ന് അണ്ഡാശയത്തെ നീക്കം ചെയ്യുന്നതിനായി ഉപയോഗിക്കുന്ന ഒരു സാങ്കേതികതയാണ് ട്രാൻസ്‌വജൈനൽ ഓസൈറ്റ് റിട്രീവൽ (ടിവിഒആർ), അല്ലെങ്കിൽ ഓസൈറ്റ് റിട്രീവൽ (ഒസിആർ). സാധാരണയായി ഐവിഎഫ്-ൽ സംഭവിക്കുന്നതുപോലെ, അണ്ഡകോശങ്ങൾ അണ്ഡമായി പക്വത പ്രാപിക്കുമ്പോൾ ട്രാൻസ്‌വജൈനൽ ഓസൈറ്റ് റിട്രിവലിനെ ട്രാൻസ്‌വജൈനൽ ഓവം റിട്രീവൽ എന്നാണ് കൂടുതൽ ശരിയായി പരാമർശിക്കുന്നത്. എഗ് ഡൊണേഷൻ, ഓസൈറ്റ് ക്രയോപ്രിസർവേഷൻ, ഐസിഎസ്ഐ പോലുള്ള മറ്റ് അസിസ്റ്റഡ് റീ പ്രൊഡക്റ്റീവ് സാങ്കേതികവിദ്യ എന്നിവയ്ക്കും ഇത് ചെയ്യാവുന്നതാണ്.
നടപടിക്രമം
അൾട്രാസൗണ്ട് ഉപയോഗിച്ച്, ഓപ്പറേറ്റർ യോനിയുടെ പുറം പാലിയായ ഒവേറിയൻ വാളിലൂടെ ഒവേറിയൻ ഫോളിക്കിളിലേക്ക് ഒരു ഹൈപ്പോഡെർമിക് സൂചി തിരുകുന്നു, ഈ സമയം ഒവേറിയൻ വാളിനും അണ്ഡാശയത്തിനും ഇടയിലുള്ള അവയവങ്ങൾക്ക് പരിക്കേൽക്കാതിരിക്കാൻ ശ്രദ്ധിക്കുന്നു. സൂചിയുടെ മറ്റേ അറ്റം ഒരു സക്ഷൻ ഉപകരണത്തിൽ ഘടിപ്പിച്ചിരിക്കുന്നു, അതിന് ഏകദേശം 37 ഡിഗ്രി സെൽഷ്യസ് താപനില ഉണ്ടായിരിക്കണം. ഫോളിക്കിളിൽ പ്രവേശിച്ചുകഴിഞ്ഞാൽ, ഓസൈറ്റ് ഉൾപ്പെടെയുള്ള സെല്ലുലാർ മെറ്റീരിയൽ അടങ്ങിയ ഫോളികുലാർ ദ്രാവകം ആസ്പിറേറ്റ് ചെയ്യാൻ സക്ഷൻ ശ്രദ്ധാപൂർവ്വം പ്രയോഗിക്കുന്നു. സക്ഷൻ ഉപകരണം കാര്യക്ഷമമായ പ്രവർത്തനത്തിന് -140 mmHg-ന്റെ (ഇത് വേഗത്തിൽ ആസ്പിറേറ്റ് ചെയ്യാൻ ആവശ്യമാണ്, പക്ഷേ ഫോളിക്കിളുകൾ തകർക്കാൻ പര്യാപ്തമല്ല) മർദ്ദവും; 37 ഡിഗ്രി താപനിലയും നിലനിർത്തുന്നു. ശേഖരിച്ച ഫോളികുലാർ ദ്രാവകം ഐവിഎഫ് ലബോറട്ടറിയിലെ ഒരു സാങ്കേതിക വിദഗ്ധന് അണ്ഡങ്ങളെ തിരിച്ചറിയാനും അളക്കാനും കൈമാറുന്നു. അടുത്തതായി, മറ്റ് ഫോളിക്കിളുകളുടെ ആസ്പിറേഷൻ ആണ്. ഒരു അണ്ഡാശയത്തിൽ ചെയ്തുകഴിഞ്ഞാൽ, സൂചി പിൻവലിക്കുകയും മറ്റേ അണ്ഡാശയത്തിൽ നടപടിക്രമം ആവർത്തിക്കുകയും ചെയ്യുന്നു. 20 ഓസൈറ്റുകൾ വരെ നീക്കം ചെയ്യുന്നത് അസാധാരണമല്ല, കാരണം ഈ പ്രക്രിയയ്ക്ക് മുമ്പ് സ്ത്രീകൾ സാധാരണയായി ഹൈപ്പർസ്റ്റിമുലേറ്റ് ചെയ്യപ്പെടുന്നു. പൂർത്തിയായ ശേഷം, സൂചി പിൻവലിക്കുകയും ഹെമോസ്റ്റാസിസ് അവസ്ഥ നിലനിർത്തുകയും ചെയ്യുന്നു. നടപടിക്രമം സാധാരണയായി 20-60 മിനിറ്റ് നീണ്ടുനിൽക്കും –
എക്‌സ്‌ട്രാക്‌ഷൻ ചെയ്‌തുകഴിഞ്ഞാൽ, ഓസൈറ്റ് ഡിക്യൂമുലേഷൻ തിരഞ്ഞെടുത്ത് നടപ്പിലാക്കുന്നതിനായി സാമ്പിൾ മൈക്രോസ്‌കോപ്പിൽ വിശകലനം ചെയ്യുന്നു, ഈ പ്രക്രിയക്ക് ഓസൈറ്റിന് ചുറ്റുമുള്ള ഗ്രാനുലോസ കോശങ്ങൾ നീക്കംചെയ്യുന്നു.
തുടക്കത്തിൽ ട്രാൻസ്‌അബ്‌ഡോമിനൽ അൾട്രാസോണോഗ്രാഫി ഉപയോഗിച്ചാണ് ടി.വി.ഒ.ആർ നടത്തിയിരുന്നത്, എന്നാൽ നിലവിൽ ടി.വി.ഒ.ആർ നടത്തുന്നത്, ഘടിപ്പിച്ച സൂചി ഉപയോഗിച്ച് ട്രാൻസ്‌വജൈനൽ അൾട്രാസൗണ്ട് ട്രാൻസ്‌ഡ്യൂസർ ഉപയോഗിച്ചാണ്. ടി.വി.ഒ.ആർ ഒരു ഓപ്പറേഷൻ റൂമിലോ ഫിസിഷ്യന്റെ ഓഫീസിലോ നടത്തപ്പെടുന്നു. ടി.വി.ഒ.ആർ സാധാരണയായി പ്രൊസീജറൽ സെഡേഷൻ, ജനറൽ അനസ്തേഷ്യ, പാരസെർവിക്കൽ ബ്ലോക്ക്, അല്ലെങ്കിൽ ചിലപ്പോൾ സ്പൈനൽ അനസ്തേഷ്യ എന്നിവയ്ക്ക് വിധേയമായി ആണ് നടത്തുന്നത്. ലോക്കൽ അനസ്തേഷ്യ സാധാരണയായി ഉപയോഗിക്കാറില്ല, കാരണം ലോക്കൽ അനസ്തെറ്റിക് ഏജന്റുകൾ ഫോളികുലാർ ക്ലീവേജ് തടസ്സപ്പെടുത്തുന്നു, കൂടാതെ സാങ്കേതികതയ്ക്ക് ഒന്നിലധികം നീഡിൽ പഞ്ചറുകൾ ആവശ്യമാണ്.
സങ്കോചങ്ങൾ ഉണ്ടാകാതിരിക്കാൻ, ഈ സാങ്കേതികവിദ്യ, ഗർഭാശയത്തെ ഉത്തേജിപ്പിക്കാതെ, വളരെ സൂക്ഷ്മമായി ചെയ്യണം. സ്ത്രീകൾക്ക് മാനസിക പിരിമുറുക്കം ഉണ്ടാകാതിരിക്കാൻ അന്തരീക്ഷം ശാന്തമാകേണ്ടതും ആവശ്യമാണ്.
അനുബന്ധ നടപടിക്രമങ്ങൾ
ഫോളികുലാർ ഫ്ലഷിംഗ് ഗർഭധാരണ നിരക്ക് വർദ്ധിപ്പിക്കുന്നതോ ഊസൈറ്റ് ഈൽഡ് വർദ്ധിപ്പിക്കുന്നതോ ആയി കണ്ടെത്തിയിട്ടില്ല. മറുവശത്ത്, ഇതിന് ദൈർഘ്യമേറിയ പ്രവർത്തന സമയവും കൂടുതൽ വേദനസംഹാരിയും ആവശ്യമാണ്.
സെർവിക്സിലെയും ഗർഭാശയത്തിലെയും എപ്പിത്തീലിയൽ സെല്ലുകളുമായി ഇടപഴകുന്ന നിരവധി പ്രോട്ടീനുകൾ സെമിനൽ ദ്രാവകത്തിൽ അടങ്ങിയിരിക്കുന്നു, ഇത് സജീവമായ ഗർഭാവസ്ഥയിലുള്ള ഇമ്മ്യൂൺ ടോളറൻസിന് കാരണമാകുന്നു. ക്ലിനിക്കൽ ഗർഭധാരണത്തിന് സ്ഥിതിവിവരക്കണക്ക് പ്രാധാന്യമുള്ള ഓസൈറ്റ് റിട്രീവൽ സമയത്ത് സ്ത്രീകൾക്ക് സെമിനൽ പ്ലാസ്മയ്ക്ക് വിധേയമാകുമ്പോൾ ഇതിന് ഗണ്യമായ മെച്ചപ്പെട്ട ഫലങ്ങൾ ഉണ്ട്, എന്നാൽ നിലവിലുള്ള ഗർഭധാരണത്തിനോ അല്ലെങ്കിൽ ലഭ്യമായ പരിമിതമായ ഡാറ്റ ഉപയോഗിച്ച് ലൈവ് ബർത്ത് റേറ്റിനോ ഇല്ല.
സമയം
ടി.വി.ഒ.ആർ സാധാരണയായി അണ്ഡാശയ ഹൈപ്പർ സ്റ്റിമുലേഷനു ശേഷം നടത്തപ്പെടുന്നു, അവിടെ ഓസൈറ്റുകൾ ഔഷധശാസ്ത്രപരമായി പക്വത പ്രാപിക്കുന്നു. ഒവേറിയൻ ഫോളിക്കിളുകൾ ഒരു നിശ്ചിത അളവിലുള്ള വികാസത്തിലെത്തുമ്പോൾ, അന്തിമ ഓവുലേഷൻ ഇൻഡക്ഷൻ നടത്തപ്പെടുന്നു. ഇത് സാധാരണയായി ഹ്യൂമൻ കോറിയോണിക് ഗോണഡോട്രോപിൻ (എച്ച്സിജി) ഇൻട്രാമുസ്കുലർ അല്ലെങ്കിൽ സബ്ക്യുട്ടേനിയസ് കുത്തിവയ്പ്പ് വഴിയാണ് നടത്തുന്നത്. എച്ച്‌സിജി കുത്തിവയ്‌പ്പിന് 34-36 മണിക്കൂർ കഴിഞ്ഞ്, മുട്ടകൾ പൂർണമായി പാകമാകുമ്പോൾ, എന്നാൽ ഫോളിക്കിളുകൾ റപ്ചർ ആകുന്നതിന് തൊട്ടുമുമ്പ് – നടത്തപ്പെടുന്നു.
സങ്കീർണതകൾ
അണ്ഡോത്പാദനത്തിനുള്ള ഒരു ട്രിഗറായി എച്ച്സിജി കുത്തിവയ്ക്കുന്നത് ഒവേറിയൻ ഹൈപ്പർസ്റ്റൈമുലേഷൻ സിൻഡ്രോമിനുള്ള അപകടസാധ്യത വർദ്ധിപ്പിക്കുന്നു, പ്രത്യേകിച്ച് പോളിസിസ്റ്റിക് ഓവറി സിൻഡ്രോം ഉള്ള സ്ത്രീകളിലും മുൻകാല അസിസ്റ്റഡ് റീപ്രൊഡക്ഷൻ സൈക്കിളുകളിൽ ഹൈപ്പർ സ്റ്റിമുലേറ്റ് ചെയ്യപ്പെട്ട സ്ത്രീകളിലും.
പെൽവിക് അവയവങ്ങൾക്കുള്ള ക്ഷതം, രക്തസ്രാവം, അണുബാധ എന്നിവ ടി.വി.ഒ.ആർ-ന്റെ സങ്കീർണതകളിൽ ഉൾപ്പെടുന്നു. പോളിസിസ്റ്റിക് ഓവറി സിൻഡ്രോം ഉള്ള മെലിഞ്ഞ രോഗികളിൽ ആണ് ഇത് പലപ്പോഴും സംഭവിക്കുന്നത്, ടി.വി.ഒ.ആറിന് ശേഷമുള്ള അണ്ഡാശയ രക്തസ്രാവം വിനാശകരവും അത്ര അപൂർവമല്ലാത്തതുമായ സങ്കീർണതയാണ്. ഇൻട്രാവണസ് സെഡേഷൻ അല്ലെങ്കിൽ ജനറൽ അനസ്തേഷ്യ മൂലം അധിക സങ്കീർണതകൾ ഉണ്ടാകാം.ശ്വാസംമുട്ടൽ, ഹൈപ്പോടെൻഷൻ, ആമാശയത്തിലെ ഉള്ളടക്കത്തിന്റെ പൾമണറി ആസ്പിറേഷൻ എന്നിവ മൂലമുണ്ടാകുന്ന അസ്ഫൈക്സിയ എന്നിവ ഇതിൽ ഉൾപ്പെടുന്നു.